Afera oko pančevačke “Azotare” dobila je svoj „treći nastavak“, odnosno novu akciju hapšenja osumnjičenih da su malverzacijama i zloupotrebama položaja, za višemilionske iznose oštetili i državu i to preduzeće.\nU nastavku istrage oko „Azotare“, inače pobrojane na spisku od 24 sumnjive privatizacije koji je sastavila Evropska Unija, slobode je lišeno 12 osoba. Među njima su, kako je saopšteno iz policije, komercijalni direktor HIP „Azotare“, kao i odgovorni iz privatnih kompanija koje su poslovale sa Azotarom.\nIstovremeno je najavljena i dopuna krivične prijave kojom će biti obuhvaćeni ranije pritvoreni privremeni zastupnik kapitala HIP Azotare Pančevo i zamenik direktora te kompanije. Oni se terete da su omogućili da nekoliko privatnih preduzeća od Azotare nabave regresirano đubrivo po cenama nižim za iznos regresa.\nMinistar pravde Nikola Selaković rekao je za naš radio da su poslednja hapšenja u vezi „Azotare“ „jedna u nizu akcija borbe protiv korupcije“.\n„Vidite da je sistem počeo da funkcioniše. Kao kada vidite čoveka koji je doživeo moždani udar pa posle toga ponovo mora da uči da govori, ponovo mora da uči da hoda, tako smo se i mi kao država našli u situaciji da je stanje u institucijama sistema bilo do te mere zapušteno da je bilo potrebno jedno jako pokretačko gorivo za ponovo pokretanje sistema i njegovo funkcionisanje. Nadležni organi, a to su MUP, tužilaštvo, pravosuđe svoj posao rade samostalno i nezavisno i Srbija time pokazuje da ima pun institucionalni kapacitet da se bori protiv korupcije“, rekao je Selaković\nPoslednjem hapšenju u aferi „Azotra“, u proteklim mesecima je prethodilo više sličnih akcija, a pored „Azotare“ Vlada je otpočela obračun i sa drugim slučajevima korupcije, tokom koga se veliki broj ljudi našao u pritvoru. Evropski zvaničnici i predstavnici međunarodnih institucija pozdravljaju nastavak napora srpske vlade da se izbore sa korupcijom, ali i podsećaju da se u toj borbi mora ići do kraja.\nU prethodnim godinama su mnoge afere otvorene na ovaj ili onaj način, ali nisu dobile epilog, a gomilanje nerešenih slučajeva, upozoravaju stručnjaci, smanjuje poverenje građana u spremnost države za obračun sa korupcijom, što potom uzrokuje veću spremnost građana da u korupciji učestvuju.\nPohvale za doslednost Vlade\nŠef Delegacije EU u Srbiji Vensan Dežer, rekao je zato da se nada da će slučajevi o čijem se otvaranju „čita u novinama“, biti dovedeni i do presuda.\n„Ne može biti uspešne borbe protiv korupcije ako nemamo odgovarajući, funkcionalan pravosudni sistem. Jasno je da borba protiv korupcije ne sme stati na nivou istražnog pritvora, već je potrebno izgraditi snažne slučajeve koji će na sudu dobiti presude. Previše smo puta u prošlosti videli da se o nekom slučaju danima piše u medijima, a da ne stignu do suda“, rekao je Dežer.\nStalni koordinator Ujedinjenih nacija u Srbiji Vilijam Infante, rekao je da ima poverenja da će pokrenuti postupci uspešno preći svoj put od tužilaštva do suda. Upitan na čemu temlji optimizam, Infante je odgovorio.\n"Ono što drugačije jeste da je Vlada dosledna u sprovođenja pravila „nulte tolerancije“ prema korupciji i u sprovođenju Vladavine prava. Vlast je počela da otvara predmete u ovoj oblasti, za koje se nadamo da će dovesti do presuda. Videli smo da se predmeti započinju i protiv javnih i privatnih lica, protiv lica koja dolaze iz različitih političkih stranaka i videli smo da su ti postupci u toku. Tako da imamo poverenja da će ti postupci ići svojim tokom kroz postupak prikupljanja dokaza, da će tužilaštvo preduzeti sve mere koje su u njihovoj nadležnosti i konačno do presude“, kaže Infante\nKao akteri korupcionaških afera, pre svega 24 privatizacije koje se istražuju, u izveštajima nezavisnih tela za borbu protiv korupcije i medija, spominjana su i mnoga imena sa srpske političke scene. Ipak, do sada su se na meti istrage našla samo dva bivša ministra iz redova današnje opozicije.\nZa uspostavljanje uspešnog institucionalnog sistema za borbu protiv korpucije, prema mišljenju Nemanje Nenadića iz Transparentnosti Srbije, bilo bi neophodno da aktuelna politička garnitura policiji i tužilaštvu jasno stave do znanja da im se neće mešati u posao.\n„Čini se da mi još nismo došli do tog stepena razvitka pravne države i da i dalje ljudi koji odlučuju o tome hoće li se neka istraga voditi ili neće, koliko će daleko da ide, kada će se pokrenuti... slušaju ili makar osluškuju šta političari misle o tome. Daklel, dok se te stvari ne promene mi ćemo možda imati jedan, dva, 10 ili 20 rešenih slučajeva, ali nećemo imati ono što nam je potrebno – da kažemo da imako uređen institucionalni sistem za borbu protiv korupcije“, rekao je Nenadić\nZa svih 12 uhapšenih u poslednjoj akciji oko afere Azotara određeno je policijsko zadržavanje do 48 sati i biće saslušani u Tužilaštvu za organizovani krminal.


Gledanost „Igre prestola“ rekordna uprkos hakerskom napadu – TV Magazin\nTrenutno ste ovde: Početna strana / Serije / Vesti / Gledanost „Igre prestola“ rekordna uprkos hakerskom napadu\nProcenjuje se da je epizodu Ratni plen pogledalo 10,2 miliona gledalaca u SAD, što je najveća gledanost koju je ova serija zabeležila. Prethodni rekord od 10,1 miliona gledalaca držala je premijerna epizoda sedme sezone.\nOve brojke se odnose samo na one gledaoce koji su epizodu gledali u trenutku emitovanja na televiziji, a još uvek se čekaju podaci o gledanosti putem internet i on-demand platformi. Posmatrajući podatke za prethodne epizode, ne očekuje se da taj broj bude veći od tri miliona.\nNaredna epizoda će u Srbiji biti emitovana u ponedeljak u 03:00 i 20:00 na HBO.\nTag Game of Thrones HBO Igra prestola


BOKA JUNIORS - SARMIJENTO, 01.30\nNe drma Boku velika kriza, daleko od toga. Osvojila je Super ligu pre godinu dana, a pre samo jednog meseca podigla je trofej i u premijernom izdanju Kupa Dijega Maradone. Ipak, večeras će imati imperativ pobede protiv Sarmijento Hunina, kako u 2021. godini nije slavila na Bombonjeri. Najtrofejniji klub Argentine je sezonu u Liga kupu počeo remijem sa Himnasijom, da bi u minulom kolu savladao Njuels. Tim koji je minule sezone osvojio Primeru B sastao se samo sa Velezom i pretrpeo poraz....\nTREĆA SMENA: Argentinci i Kolumbijci u centru pažnje\nPogledajte koji nas to značajni sportski događaji očekuju tokom noći..UNION SANTA FE - LANUS, 23.15..(Fudbal, Kup Argentine)..|..Kompletna ponuda na www.mozzartbet.com..Lanus je sa odličnim partijama iz prethodne sezone nastavio i ove, pošto je grupnu fazu Kupa otvorio sa dve pobede. Union je s...


MINISTAR unutrašnjih poslova Srbije Aleksandar Vulin gostujući na Pink televiziji govorio je o rezultatima njegove zvanične posete Moskvi i istakao je da Srbija u Ruskoj Federaciji ima iskrenog prijatelja i saveznika i naglasio da dok god Srbiju vodi predsednik Aleksandar Vučić, Srbija neće biti deo antiruske histerije.\n- Sergej Šojgu je jedan iskreni prijatelj Srbije. Uvek vodi računa šta se dešava u Srbiji, kako se drugi odnose prema Srbiji. U njemu imamo i veliki oslonac i velikog prijatelja još otkako je bio ministar za vanredne situacije, pa danas kao ministar odbrane. Jedan od njegovih fokusa je uvek bila Srbija i ja sa zadovoljstvom mogu da kažem da je on moj drug i da imamo i jedan lični odnos, ne samo politički odnos - kazao je ministar Vulin.\nGovoreći o jednom delu javnosti i političara koji neprestano pominju maligni uticaj Rusije, ministar Vulin je kazao da nikako da nam se kaže konačno koji je to maligni uticaj.\n- Samo ne vide uticaj Viole fon Kramon, to ne primećuju, samo ne primećuju te šiptarske lobiste, svi ostali su za njih maligni uticaj. Mene samo zanima da mi se kaže koji je to maligni uticaj, da mi se pokaže šta je to. Znate, ako postoji malignitet kod čoveka, vi ga nađete, ako postoji neki maligni uticaj u društvu, kažite mi koji je to, kako se to manifestuje? Tako što je predsednik Vučić od predsednika Putina dobio najnižu cenu gasa u Evropi, je li to taj maligni uticaj? Znate, umesto da se nesmetano razvijamo i da pričamo, recimo, o ceni gasa i kakva je to komparativna prednost u odnosu na čitavu Evropu, za ulaganje, za otvaranje novih pogona, za zadržavanje postojećih, mi pričamo o tome da li će neko blokirati saobraćaj kod Sava centra i da li će neko život u Srbiji učiniti nemogućim i da je to najveća hrabrost, lepota i pamet to što ste blokirali nekome put i što mu niste dali da ode u bolnicu - poručio je ministar policije Vulin.\n- Svaka naša poseta Ruskoj Federaciji uvek rađa napade iz tačno određenih centara, uvek se javi neki profesor, pa se javi neki analitičar, i uvek vam prete sankcijama, bilo ličnim, bilo kolektivnim, uvek ima tako neke ideje da se pokaže Srbiji da Srbija ne sme sama da odlučuje, da ne sme da ima samostalno prijatelje. Da Aleksandar Vučić nije vodio samostalnu spoljnu politiku, mi bismo uveli sankcije Rusiji, kao što je od njega traženo i vršen pritisak na njega da se to i desi, pa ne znam odakle bi nabavili gas danas. Zahvaljujući tome što predsednik Vučić vodi samostalnu spoljnu politiku, zato što je sačuvao naše prijatelje kao što je Rusija, kao što je Kina, mi danas imamo najnižu cenu gasa u Evropi, naši domovi su topli, grejna sezona je normalno počela, privreda ima sve što je potrebno za normalno funkcionisanje, i to se vidi uostalom i u rezultatima naše privrede. Ja sam bio u poseti prijateljima, onima koji su uvek tu da pomognu Srbiji, bez obzira da li je u pitanju vojna pomoć ili je u pitanju diplomatska pomoć ili je u pitanju čak i ekonomska pomoć - istakao je ministar policije Aleksandar Vulin.\n- Srbija je jedina neutralna zemlja u regionu, a kad si neutralan onda moraš da budeš vojno sposoban da zaštitiš svoju neutralnost. Nama niko neće doći u pomoć, u času nevolje mi smo sami, izabrali smo vojnu neutralnost, da bi to bilo moguće, da bismo bili težak plen za bilo koga, mi moramo da budemo vojnički u stanju da zaštitimo svoju neutralnost i da čuvamo Srbe gde god oni da žive. Predsednik Vučić to radi na jedan hrabar i mudar način. Dokle god uspevamo da sačuvamo svoju poziciju vojne neutralnosti i svoju poziciju čuvanja sopstvenih interesa, mi ćemo biti poštovani. I bićemo partner - poručio je ministar unutrašnjih poslova Aleksandar Vulin gostujući na televiziji Pink.\nRusija Aleksandar Vulin Srbija Sergej Šojgu


Državni start-up krediti do 25.000 evra za IT sektor - vesti - srp\nDržavni start-up krediti do 25.000 evra za IT sektor\nMinistar finansija i privrede Srbije Mlađan Dinkić najavio je da će u junu biti raspisan konkurs za početnike u IT biznisu.\nDržava će obezbediti podršku start-up preduzećima u iznosu do 25.000 evra što će biti relizovano uz pomoć kompanije Microsoft, a početnicima u biznisu biće obezbeđen i prostor za rad u Tehnološkom parku na Zvezdari. Prilikom obilaska Microsoft razvojnog centra u Beogradu Dinkić je rekao da je sa ovom kompanijom dogovorena saradnja na dva projekta.\n"Prvi je podrška početnicima, gde će vlada davati do 25.000 evra, a projekte koje budu podnosili ocenjivaće stručnjaci iz Microsofta. Mi ćemo početnicima davati logističku podršku u vidu prostora u Tehnološkom parku na Zvezdari, a Microsoft će pomoći u davanju besplatnog softvera početnicima u biznis inkubatorima", rekao je on.\nDrugi projekat, kako je dodao, odnosi se na izdavanje takozvanih digitalnih pasoša svima koji traže posao, a na kojima će biti zabeležene sve veštine i znanja koja neko poseduje. Cilj je lakše povezivanje sa poslodavcima. "Ukoliko se ne savladaju IT veštine, teško se dolazi do posla. Microsoft će pomoći i da se vrši doškolovavanje kroz posebne kurseve", kazao je Dinkić.\nGeneralni direktor Mikrosofta Srbija Jugolsav Pirić istakao je da je za Microsoft kao kompaniju važno da sadejsvtuje sa Vladom Srbije kad je u pitanju razvoj IT tržišta. "Srbija ima veliku šansu da otori nova radna mesta ako na pravi način i u sadejstvu otvorimo neke programe", rekao je on, ističući da je IT jedna od progresivnih industrijskih grana koja već 30 godina ubrzanim koracima pokreće svetsku ekonomiju i razvoj društva.\nVlada Srbije je 4. juna usvojila program podrške razvoju industrije informacionih tehnologija (IT), koji obuhvata subvencije za "početnike" (start up), podršku firmama koje se bave autsorsingom, odnosno izradom programa za strane kompanije, podršku za razvijanje i izvoz sopstvenih programa i rad na privlačenju velikih stranih firmi da otvaraju razvojne centre u Srbiji.


Samir Bejtić – SARAJEVO.co.ba\nOznaka: Samir Bejtić\nNema komentara na Ismijavanje žrtvama u lice\nNema kraja čuđenju sudskim odlukama i presudama koje nisu ništa drugo do ismijavanje žrtvama u lice. Posljednja u nizu sličnih presuda ovaj put dolazi iz Sarajeva. Samir Bejtić bio je pripadnik 10. brdske brigade pod komandom ratnog zločinca Mušana Topalovića Cace. Pojedinci iz te brigade, među kojima i Bejtić, baš kao i njegov komandant, sa […]\nOznake Ergin Nikolić, Fahrija Karkin, Kazani, Mušan Topalović Caco, Opsada Sarajeva, Samir Bejtić, Vildana Kurtić\nDatum objave 15. 07. 2011\nNema komentara na Nastavljeno suđenje Bejtiću za Kazane\nPred Kantonalnim sudom u Sarajevu jučer je, predočavanjem iskaza svjedocima koje su dali ranije, nastavljeno suđenje Samiru Bejtiću za ubistvo civila 1992. i 1993. godine na Kazanima. Kantonalno tužilaštvo Sarajevo tereti bivšeg pripadnika 10. brdske brigade Armije BiH Samira Bejtića da je 25. decembra 1992. godine odveo Zorana Vučurevića ispred linije razgraničenja koja je bila […]\nOznake Kazani, Opsada Sarajeva, rat, Samir Bejtić, Sarajevo, suđenje, zločin


Direktor jazz festivala najavljuje: “Očekujemo 200.000 gostiju Nišvila” - Far\nDirektor jazz festivala najavljuje: “Očekujemo 200.000 gostiju Nišvila”\nOd 5. do 14. avgusta naredne godine biće održan 28. Internacionalni Nisville džez festival. Direktor festivala Ivan Blagojević kaže da će u sklopu svih segmenata Nišvila, više od hiljadu učesnika izvesti preko 300 programa na 20 različitih scena, kao i da se očekuje da Nišvil poseti više od 200.000 posetilaca, Inače, po podacima Turističke organizacije Niša, tokom ovogodišnjeg izdanja festivala – 70 posto gostiju u niškim hotelima bilo je iz inostranstva.\n“Glavni program održaće se od 11. do 14. avgusta u niškoj Tvrdjavi i očekuje se rekordna poseta stranih turista. Festival upravo potpisuje ugovore sa 5 najznačajnijih big bendova iz Amerike Evrope i Južne Koreje, među kojima je svakako najpoznatiji Mingus Big Bend koji baštini zaostavštinu velikog Čarlsa Mingusa. Potpisan je i ugovor sa osamnaestočlanim bendom Earth Wind and Fire Experience koji predvodi jedan od osnivača Al McKay. Čuveni američki funk sastav će sledećeg leta biti na velikoj evropskoj turneji, a nastupiće na otvaranju Nišvila 11. avgusta. Takodje, konačno dolazi Julian Marley, takođe u sklopu svoje velike evropske turneje. Očekujemo da ovih dana i potpisivanje ugovora za nastup sa značajnom grupom Living Colour koja u martu naredne godine objavljuje novi album”, kaže Blagojević.\nOrganizator trenutno pregovara da “Nišvil” 14. avgusta zatvori jedan od najvećih bendova koji je ikada nastupio u Srbiji , ali je dogovor u mnogome zavisiti od cene, a i odluke da li žrtvovati 60 % ukupnog festivalskog budžeta, ma koliko bi takav koncert okupio publiku celog regiona i značajno pozicionirao Niš kao centar kulturnog turizma.\n“Savet Festivala usvojio je u narednih 15 dana kompletan program Nišvila i počev od 5. decembra počeće prodaja promo kompleta karata po ceni pojedinačne karte. Nišvil poslednjih godina daleko najviše vraća budžetu Grada i Republike od svih sportskih i kulturnih manifestacija južno od Begrada zajedno, a doprinos imidžu Grada Niša i Srbije je nemerljiv, sto je uticalo da ga Londonski Gardijan uvrsti u 10 najboljih evropskih festivala”, zaključuje Blagojević.\nDirektoru “Nišvila” Ivanu Blagojeviću uručeno priznanje “Zlatni Vek” Ministarstva kulture Republike Bugarske Nišvil: “Zlatni Vek” za Ivana Blagojevića Nišvil: Obaranje rekorda do granica izdržljivosti Direktoru Nišvila Ivanu Blagojeviću uručena nagrada – Nišville najbolji festivalski brend\n2022Džez festivalGlavni programIvan BlagojevićIzvođačiNišNišvilturizam\nU Bosilegradu 7 zaraženih, u Pčinjskom okrugu 71\nPetrov: Epidemiološka situacija u Dimitrovgradu malo bolja, na dnevnom nivou od 2 do 5 slučajeva koronavirusa


Odbojkašice Srbije obezbedile plasman na OI u Rio de Žaneiru 2016.\nBeta 6. septembra 2015. 09:35\nŽenska odbojkaška reprezentacija Srbije obezbedila je plasman na Olimpijske igre u Rio de Žaneiru 2016. godine, pošto je danas u Komakiju, u utakmici poslednjeg 11. kola na Svetskom kupu u Japanu pobedila Argentinu sa 3:2 u setovima (25:16, 25:19, 20:25, 23:25, 15:4).\nOdbojkašice Srbije su tako ostvarile 10. uzastopnu pobedu i uz jedan poraz, u prvom kolu od Kine, zauzeće jedno od prva dva mesta na Svetskom kupu, sa kojeg samo dve prvoplasirane ekipe idu na Olimpijske igre u Rio de Žaneiro.\nSrbija je vodila sa 2:0 u setovima ali je u nastavku meča popustila, izgubila je treći set sa 20:25, a posle velike borbe i četvrti set. Argentina je posle brojnih grešaka Srbije vodila u četvrtom setu sa 11:4, ekipa Zorana Terzića uspela da nadoknadi zaostatak i preokrene na 22:18, ali nije uspela da osvoji set i pobedi. To je odbojkašicama Srbije pošlo za rukom u petom setu, u kome su prepustile protivnicama samo četiri poena.\nOdbojkašice Srbije će treći put uzastopno igrati na Olimpijskim igrama.


Prikazivanje članaka po tagu powerlifting\nnedelja, 12 septembar 2021 17:31\nTitan iz Kule na prestolu sa šampionom države Arbutinom i viceprvakom Dilberom\n* U Knjaževcu je održano u organizaciji Powerlifting saveza Srbije državno prvenstvo u Benč press-u, a ambiciouni klub Titan iz Kule nastupio je sa dvojicom sjajnih takmičara koji su ostvarili izvanredne rezultate\nNaime, Aleksandar Arbutina je posle duge pauze usled povrede leđa napravio pravi bum na najvećem takmičenju. On je nastupio u seniorskoj kategoriji do 120 kg i sa podignutih neverovatnih 207,5 kg osvojio prvo mesto u kategoriji a ujedno je i ovo bila najveća podignuta kilaža na državnom prvenstvu. Na taj način Arbutina je i apsolutno najjači takmičar državnog prvenstva.\nStefan Dilber je nastupio u kategoriji sub juniora do 83kg i sa podignutih 100kg osvojio drugo mesto. - Napominjemo da mu je prvo mesto izmaklo za samo 2,5 kg. - ističu vrednost i ovog rezultata u kulskom klubu i ujedno se zahvaljuju Powerlifting savezu Srbije i domaćinu Dači na sjajno organizovanom takmičenju.\nsreda, 02 jun 2021 22:37\nnedelja, 09 maj 2021 16:34\n* Proteklog vikenda Bačka Palanka je bila domaćin Vojvođanskog prvenstva u powerliftingu. Na ovom takmičenju učestvovalo je sedmoro predstavnika kluba Sever Sombor koji su osvetlali obraz:\nU kategoriji sub-juniora Mia Milošević postala je šampionka u kategoriji do 56 kg. Filip Maunić odvojio je drugo mesto u kategoriji do 83 kg.\nU juniorskoj konkurenciji Tamara Lančuški donosi još jedno prvo mesto za somborski Sever, u kategoriji do 69 kg, to ostvaruje i Sonja Milošević u kategoriji do 76kg. Strahinja Garai se plasirao na drugo mesto u kategoriji do 74 kg.\nOd mastera nastupio je Darko Glušac i osvojio prvo mesto u kategoriji do 120 kg. U open kategoriji takmičio se Nikola Vuković i osvojio treće mesto u kategoriji do 120 kg. Iako su postigli odlične rezultate nema vremena za odmor, kako kažu, pošto ih već za 3 nedelje čeka državno prvenstvo koje će biti odrzano u Zaječaru.


Foto: Twitter/Al_Vidz / screenshot\nHitronogi vezista bio je strelac u 57. minutu, kada je doneo prednost crno-belima iz Soluna, a do kraja je Atromitos uspeo da izjednači autogolom Mihaja i stigne do boda - 1:1.\nŽivković je sjajno ispratio akciju svoje ekipe, a odbrambeni igrači Atromitosa zaboravili su ga samog na ivici kaznenog prostora, te je nakon pasa Dimitrisa Gianoulisa uspeo da postigne gol. Golman gostiju je uspeo da zakači loptu, ali ne i da spreči da ona završi iza njegovih leđa.\nSrpskm fudbaleru ovo je drugi gol u novom klubu, pošto je pre nekoliko dana uspeo da izbaci portugalskog velikana i svoj bivši klub Benfiku u trećem kolu kvalifikacija za Ligu šampiona.\nŽivković je na toj utakmici, sedam dana po dolasku u Grčku, ušao u igru u 66. minutu, a devet minuta kasnije već slavio pogodak. Tačnije, slavio je samo jednu sekundu, a onda iz poštovanja prema dojučerašnjim saigračima zastao i samo podigao ruke.\nPodsetimo, Živković je ponikao u Partizanu, potom je od 2016. godine do ovog leta bio igrač Benfike, da bi nedavno kao slobodan igrač stigao u Solun.


POČETNA NACIONALNE VESTI Kon: Na maksimumu smo talasa, ublažavanje narednih nedelja\nEpidemiolog i član Kriznog štaba Predrag Kon izjavio je da se sada nalazimo na maksimumu talasa koronavirusa, da se može reći da ćemo postupno iz njega izlaziti i doživeti ublažavanje u narednim nedeljama.\nNaveo je, međutim, da se pojavio, kako kaže, stelt omikron soj za koji ne možemo biti sigurni da nas neće zakačiti i čiji uticaj na epidemiološku situaciju sada ne možemo znati.\n“Nagli skok brojki posle Nove godine je bio u uzrastu od 20 do 50 godina, među kojima je bilo dve trećine zaraženih, dok se sada najviše zaražavaju deca mlađa od 18 godina i ljudi između 50 i 69 godina. Obolevaju stariji i oni sa slabijim imunitetom koji pune bolnice”, rekao je Kon za TV Pink.\nUkazao je da, nažalost, među njima ima i težih slučajeva sa komorbiditetima i nevakcinisanih koji doživljavaju teške forme bolesti.\nIZVORtv pink / urban city\nPRETHODNI ČLANAKDanas svečano otvaranje Zimskih olimpijskih igara u Pekingu\nSLEDEĆI ČLANAKIz Saveza društava inženjera i tehničara grada Požarevca: Stručna podrška lokalnoj zajednici


RTCG - Radio Televizija Crne Gore - Nacionalni javni servis :: Svijet :: Madurovu vladu napustilo 11 diplomata u SAD\nOPOZICIJA U VENECUELI TVRDI 22. 02. 2019. 11:48 >> 11:19 0\nOPOZICIJA U VENECUELI TVRDI\nMadurovu vladu napustilo 11 diplomata u SAD\nVladu predsjednika Nikolasa Madura napustilo je 11 venecuelanskih diplomata u SAD, od kako se lider opozicije Huan Gvaido proglasio za privremenog predsjednika prošlog mjeseca, tvrdi predstavnik venecuelanske opozicije Gustavo Markano.\nMarkano, viši pomoćnik izaslanika venecuelanske opozicije u Vašingtonu, rekao je novinarima da je diplomatska mreža Madura u SAD prestala da funkcioniše, prenio je Rojters.\nOn je dodao da opozicija radi na obnovi konzularnih usluga u SAD.\nSavjetnik za nacionalnu bezbjednost predsjednika SAD Džon Bolton, saopštio je juče da je vojni ataše Venecuele u UN formalno priznao kao privremenog predsjednika opozicionog lidera Huana Gvaida, pojačavajući time pritisak na predsjednika Nikolasa Madura.\nZamjenik ministra spoljnih poslova Rusije Sergej Rjabkov, sastao se danas u Moskvi sa zamjenikom ministra spoljnih poslova Venecuele Ivan Hilom sa kojim je razmotrio trenutnu situaciju u Venecueli i izrazio podršku Rusije ideji nacionalnog dijaloga kako bi se prevazišla kriza u ovoj zemlji.\n"Ruska strana je izrazila solidarnost sa prijateljskim venecuelanskim narodom, dajući čvrstu podršku politici vlade Venecuele u cilju sprečavanja destabilizacije u zemlji i podržala ideju da se održi nacionalni dijalog kako bi se prevazišle razlike u venecuelanskom društvu", navelo je rusko ministarstvo u izjavi, prenosi AP.\nPredsjednik Venecuele Nikolas Maduro, poručio je danas da će Venecuela zatvoriti granicu sa Brazilom, a da je uskoro moguće da će se slično postupiti i u slučaju granice sa Kolumbijom, pošto je vlada kategorična u odluci da ne dozvoli isporučivanje humanitarne pomoći na teritoriju te zemlje.


Sprovođenje IPARD programa u Srbiji - Hit Radio Pozarevac\nSprovođenje IPARD programa u Srbiji\nNa četvrtom IPARD Odboru za praćenje predstavljeni su predlozi za izmenu IPARD programa čije se usvajanje očekuje, kao i priprema akreditacije za još dve IPARD mere. Članovi IPARD Odbora za praćenje razmatrili su rezultate sprovođenja tri javna poziva za IPARD podsticaje koji su do sada raspisani: dva za meru 1 – Investicije u fizičku imovinu poljoprivrednih gazdinstava i jedan za meru 3 – Investicije u fizičku imovinu koje se tiču prerade i marketinga poljoprivrednih proizvoda i proizvoda ribarstva.Bliže i detaljnije informacije pojoprivrednici Braničevskog okruga mogu dobiti u PSSS Požarevac.\nSednici su pored članova Odbora, prisustvovali i predstavnici Generalnog direktorata Evropske komisije za poljoprivredu i ruralni razvoj, Delegacije Evropske unije u Srbiji, zatim predstavnici Ministarstva finansija, Ministarstva za evropske integracije, Kancelarije za reviziju sistema upravljanja sredstvima Evropske unije i drugi. Odborom je predsedavao Branislav Nedimović, ministar poljoprivrede, šumarstva i vodoprivrede.\nEvropska komisija je 20. januara 2015. godine donela odluku o usvajanju predloga programa pretrpistupne pomoći EU za ruralni razvoj Republike Srbije za period 2014-2020 . Odlukom Evropske komisije opredeljena sredstva za realizaciju IPARD programa iznose 175 miliona evra. U junu 2018. godine stupio je na snagu Finansijski sporazum koji je Vlada Srbije potpisala sa Evropskom komisijom čime se stekao uslov da se sredstva iz IPARD fonda mogu isplaćivati odobrenim korisnicima u Republici Srbiji.\nMinistarstvo poljoprivrede, šumarstva i vodoprivrede je u oktobru 2018. godine raspisalo treći javni poziv za meru 1. Novina u odnosu na prethodne pozive je što se ovim javnim pozivom finansiraju investicije u izgradnju i rekonstrukciju objekata. Uz IPARD sredstva i nacionalno kofinasiranje, korisnici će moći da izgrade nove skladišne kapacitete za voće, povrće i žitarice, kao i objekte za smeštaj stoke. Predviđeni budžet za četvrti Javni poziv je oko 3 milijarde dinara, što uz učešće korisnika predstvalja potencijalne investicije u iznosu od 4,8 milijarde dinara. Poziv je otvoren do 9. januara 2019.


Smanjenje zatezne kamate sa 0,05 na 0,03 odsto dnevno\nVlada Republika Srpska\nVlada Republike Srpske utvrdila je danas po hitnom postupku Prijedlog zakona o zateznoj kamati prema kojem je značajno smanjena stopa zatezne kamate sa 0,05 odsto na 0,03 odsto dnevno.\nPrijedlogom zakona se uređuje visina stope i način obračuna zatezne kamate u Srpskoj u slučaju kada dužnik zakasni sa ispunjavanjem novčane obaveze u domaćoj ili stranoj valuti.\nOdredbe ovog zakona primjenjuju se na sve slučajeve u kojima zatezna kamata nije propisana posebnim zakonom, saopšteno je iz Biroa Vlade Srpske za odnose s javnošću.\n"Novim zakonskim rješenjem značajno je smanjena stopa zatezne kamate sa 0,05 odsto dnevno na 0,03 odsto dnevno, a predlaže se, takođe, da se ne vrši korekcija glavnice stopom rasta potrošačkih cijena", ističe se u saopštenju.\nCilj ove odredbe je brže i lakše izmirenje glavnog duga, prije svega za one privredne subjekte koji imaju problem s likvidnošću, a kojima je na ovaj način olakšano plaćanje dospjelih obaveza.\n"Povjerilac će brže doći do likvidnih sredstava, što će, u kombinaciji sa drugim mjerama fiskalne politike, kao što su nove odredbe Zakona o rokovima izmirenja novčanih obaveza u poslovnim transakcijama, pozitivno uticati na buduće ekonomske i poslovne tokove u Republici Srpskoj", piše u saopštenju.\nU saopštenju se dodaje da istovremena primjena novih zakonskih rješenja, Zakona o zateznoj kamati i Zakona o rokovima izmirenja novčanih obaveza u poslovnim transakcijama, doprinosi ispunjenju krajnjeg cilja ekonomskih mjera na povećanju likvidnosti u Republici Srpskoj, koja opravdava hitnost u donošenju Zakona o zateznoj kamati.\nVlada Republike Srpkse\nSaopštenje povodom izjava načelnika Modriče\nVlada Srpske: Najveći prioritet ravnomjeran razvoj svih gradova i opština\nIzvještaj Vlade: Srpska za Dejton i integrisanje BiH u EU\nUživo na ATV\nKonferencija za novinare u Administrativnom centru Vlade Srpske\nDeset miliona КM za finansiranje poljoprivredne proizvodnje u Srpskoj


Platiš parking, a novac ide za pomoć porodilištu\nPostavljanjem tabli, kojima se vozači obaveštavaju o „bebi“ parking mestima i simboličnim iscrtavanjem rode na svakom od njih, „Parking servis“ je pokrenuo novu akciju „Bebi parking mesto“.\nU okviru ove akcije, obeležena su po tri „bebi“ parking mesta ispred GAK „Narodni front“, Instituta za ginekologiju i akušerstvo i KBC „Zvezdara“, koja se nalaze na području zonskog sistema parkiranja.\nJasno označena parking mesta\n– Na kraju godine, kada budemo imali podatke o tome koliko je zarađeno, u dogovoru sa rukovodstvom porodilišta, odlučićemo za šta će novac biti potrošen. Na taj način JKP „Parking servis” i Grad Beograd daju svoj doprinos da se pomogne rad ovih institucija. Trudimo se da i druga gradska preduzeća učestvuju u akcijama čiji je akcenat na društvenoj odgovornosti - rekao je gradski menadžer Goran Vesić.\nDirektor JKP „Parking servis” Andrija Čupković tvrdi da će preduzeće na čijem je čelu nastaviti da se ponaša društveno-odgovorno.\n– Za nas je ulaganje u decu i budućnost najvažnija stvar. Ova parking mesta su napravljena ispred porodilišta “Narodni front”, u Višegradskoj i na Zvezdari, pa će i na tim lokacijama već od danas krenuti ova akcija – rekao je Čupković.\nMuškarac uboden nožem prekoputa Doma zdravlja\nParkiranje u garaži na Obilićevom vencu od 1. jula\nZatvara se parkiralište "Simpo" od ponedeljka\nFANTOMSKE KAZNE ZA PARKING Kako znati da vam nisu napisali LAŽNU PRIJAVU?\nHvala Bogu Jos uvek ima pametnih ljudi u Srbiji\nMaxxx Ma sta vi ulazete, narod ulaze jer placa "parking" ! Mene je pauk prosle godine podigao ispred zgrade jer sam sta na mesto posle table za dozvoljeno parkiranje 30m od raskrsnice, pre par meseci su dosli i nacrtali parking upravo tu gde sam i parkirao, i to jos 10 mesta. Da li moze neko da mi odgovori kako tada nije bilo dozvoljeno, a sada jeste?!\ndeki zasto samo po tri. stavite sva parking mesta u ulicama gde se nalaze parking mesta.\ncofi a ako neplatim kome to ide?\nmaruna Svi verujemo.


Radio Novi Grad - Za četiri dana kažnjeno 597 učesnika u saobraćaju\n14 oktobar 2019 13:29\nOd ukupno 597 sankcionisanih učesnika u saobraćaju na području Policijske uprave /PU/ Prijedor njih 462 su u okviru akcije pojačane kontrole učesnika sa akcentom na kontrolu kretanja motornih vozila i vozača pod dejstvom alkohola, droga i lijekova.\nZbog prekoračenja brzine kažnjeno je 389 vozača, a zbog učešća u saobraćaju pod dejstvom alkohola 72 vozača i jedan pješak, saopšteno je danas iz ove uprave.\nZbog prekoračenja brzine vozačima su izrečene 104 zaštitne mjere zabrane upravljanja motornim vozilom, od kojih 19 zbog prekoračenja dozvoljene brzine kretanja za više od 30 kilometara na čas.\nUkupno trajanje izrečenih zaštitnih mjera iznosi 123 mjeseca.\nPrema 13 učesnika u saobraćaju primijenjena je mjera zadržavanja u policijskim stanicama u trajanju do 12 časova, a izrečena je 41 zaštitna mjera zabrane upravljanja motornim vozilom u trajanju od 53 mjeseca.\nAkciju pojačane kontrole učesnika u saobraćaju sa akcentom na kontrolu brzine kretanja motornih vozila i kontrolu vozača pod dejstvom alkohola, opojnih droga i lijekova prijedorska Policijska uprava realizovala je od 10. do 13. oktobra.


Pokloni za mališane iz Aginog sela: Umičević nastavlja svoju humanu misiju - Vijesti365\nHome›Vijesti›Pokloni za mališane iz Aginog sela: Umičević nastavlja svoju humanu misiju\nTvornica obuće “Bema” Banjaluka, na čijem je čelu poznati humanista, Marinko Umičević, obradovala je mališane iz dvije višečlane porodice iz sela nadomak Banjaluke, čime nastavlja svoju humanu misiju i pokazuje da je čovjek velikog srca.\nNaime, ovo je ko zna koji put do sada da Umičević i “Bema” doniraju obuću onima kojima je potrebno, te tako pokazuju svoju vrhunsku društvenu odgovornost, na šta bi se mnogi trebali ugledati.\nU izjavi za banjaluka.net, Umičević je rekao da su odlučili da ovoga puta novom obućom obraduju djecu iz dvije višečlane porodice iz Aginog sela.\n“Želja nam je bila da mališanima iz porodica Škorić i Mijatović olakšamo svakodnevnicu i da ovog proljeća imaju novu i kvalitetnu obuću”, rekao je Umičević, iza kojeg su stotine hiljada doniranih pari obuće, i bezbroj donacija druge vrste.\nOva donacija mališanima je uručena u saradnji sa Mjesnim odborom SNSD-a Agino selo, iz kojeg su se zahvalili Tvornici obuće „Bema” i tehničkom direktoru Marinku Umičeviću.\n“Nama je najveće zadovoljstvo da vidimo osmjehe na licima najmlađih”, poručio je Umičević, koji je svojim dobrim djelima izmamio osmjehe na licima mnogih ljudi.\nInače, Tvornica obuće „Bema“ je nadaleko poznata društveno odgovorna kompanija koja je u prošlog godini donirala više od 10.000 pari obuće širom Republike Srpske i Federacije BiH i tu tradiciju će nastaviti i u budućnosti. Pored izuzetnih rezultata na polju društvene odgovornosti, “Bema” uprkos sveopštoj krizi postiže i zavidne rezultate u poslovanju, te je na čelu sa Umičevićem izrasla u privrednog giganta Banjaluke i Republike Srpske, te postala prepoznatljivi simbol grada na Vrbasu.\nUniCredit Bank Banja Luka povodom „Međunarodnog dan štednje“ ugostila mališane i srednjoškolce, te nagradila najmlađeg ...


Otpustili 60 radnika subotičke fabrike, a nisu im ni rekli\nBiznis Autor:Bojana Milovanović11. jun. 202013:29 > 13:36\nI dok Srbija sumira ekonomske posledice korona krize, a vlast ubeđuje da smo kroz nju prošli gotovo neopaženo, brojni radnici u Srbiji svedoče drugačije i potkrepljuju strepnje da talasi otpuštanja tek slede. Jedan od primera je i vest iz Subotice, gde je vlasnik fabrike obuće Antonio Brotini, još u aprilu poručivao zaposlenima u pogonu "Leonardo" da ne želi da im da otkaz, ali i da do septembra ne može da im isplati zaradu. Kako piše "Politika", on se očigledno predomislio, jer osim što kasni u isplati zarada, vlasnik je ipak i svima dao otkaz, a da oko 60 preostalih radnika o tome nije ni obavestio.\n„Jedna od žena je u ponedeljak morala u bolnicu, ali joj je rečeno da ne mogu da je prime, jer joj knjižica nije overena. Tada smo se raspitale i saznale da smo sve odjavljene sa posla 5. juna, a da o tome ništa nismo znale“, priča za Politiku Irena Tenodi, predsednica novoformirane organizacije samostalnog sindikata u fabrici „Leonardo“.\nKaže da nije bilo neočekivano da će radnici dobiti otkaz kao tehnološki višak, jer problemi u fabrici, i to u matičnoj firmi u Italiji, postoje još od januara, ali ih je iznenadilo da je urađeno sve suprotno od onoga što nalaže zakon.\n„Mi smo trebali da dobijemo otpremnine, da budemo proglašeni tehnološkim viškom i nakon toga i odjavljeni u Nacionalnoj službi za zapošljavanje. Ovde je sve urađeno obrnuto, mi smo praktično dobile otkaze, a da to nismo znale, o tome nas niko nije obavestio, niti smo u tom trenutku potpisale bilo kakvo rešenje. Radnike je najviše i pogodilo to da nas niko nije obavestio o našoj sudbini“, kaže Tenodi.\nPošto su od marta i aprila, u zavisnosti kada su zaustavljeni pojedini radni procesi, radnici bili na prinudnom odmoru, a nisu prijavljeni Nacionalnoj službi za zapošljavanje kroz program rešavanja tehnološkog viška, njihov status je ostao u pravnom vakuumu.\nPredsednica sindikata kaže da kada se već pročulo da su odjavljeni sa svojih radnih mesta, radnike su počeli da pozivaju kako bi potpisali rešenje o prestanku radnog odnosa. „Istovremeno njima se daje i neki papir koji nema nikakvu zakonsku formu, a po osnovu kojeg bi se odrekli otpremnine. To se čini na način koji predstavlja nagovaranje kako bi se ljudi odrekli onoga što im pripada po zakonu“, kaže Tenodi.\nOno što je čudi jeste to i da fabrika „Leonardo“ trenutno nema zakonskog zastupnika, samo službenicu koja obavlja administrativne poslove za vlasnika u Italiji. U trenutku početka krize u firmi, marta ove godine, u fabrici je radilo 150 radnika, pretežno žena. Postepeno su odlazile u drugu netom otvorenu konkurentsku firmu, te je sada u fabrici ostalo oko 60 radnika. Prema računici samih radnika vlasnik zaposlenima duguje ukupno oko sto hiljada evra, a tu su uračunate zaostale, neisplaćene zarade od aprila, nisu im isplaćena davanja za putni trošak i minuli rad, kao i otpremnine koje iznose oko 10 hiljada dinara po godini radnog staža u preduzeću. Fabrika je inače izrađivala gornje delove obuće, radilo se o cipelama vrhunskog kvaliteta rađenih osim za matičnu firmu „Pakerson“, i za svetske modne brendove.\nRadnici su se obratili i inspekciji rada koja se oglasila nenadležnom, lokalna kancelarija ombudsmana je samo kao posrednik pomogla radnicima u ispalti zarada za mart, ali nemaju zakonskih ovlašćenja, te im je ostalo da uz pravnu pomoć koju im pruža sindikat, pravdu pojedinačno potraže na sudu.\nMinistar rada Zoran Đorđević je neposredno po završetku vanrenog stanja izneo računicu prema kojoj je od od 15. marta do 10. maja 15.987 građanin izgubio posao.\nMeđutim, imajući u vidu stanje u nekim drugim zemljama, to, kaže ministar, pokazuje koliko su mere koje su preduzete bile dobre. Sa druge strane, predstavnici brojnih sindikata tvrde da tek od septembra slede talasi otkaza.\nSituacija u srpskoj privredi sada deluje dosta dobro, jer deluju mere Vlade, ali postoji bojazan da na jesen, u novembru, kada prestane dejstvo aktuelnih mera, bude većih otpuštanja radnika, izjavio je ranije predsednik Ujedinjenog granskog sindikata“Nezavisnost“ Zoran Stojiljković.


Objavljen završni izveštaj o ubijenim i nestalim ženama i devojkama | Novine Toronto\nObjavljen završni izveštaj o ubijenim i nestalim ženama i devojkama\nU završnom izveštaju o slučajevima hiljada ubijenih ili nestalih žena i devojaka starosedelačkog porekla, zaključuje se da se tu radi o genocidu kao posledici visokog nivoa nasilja prema njima, koje se dešavalo i zbog onoga što, kao rezultat kolonijalizma i kolonijalnih ideologija, država nije ili jeste činila.\nIzveštaj pod naslovom Povraćaj snage i mesta, napominje da će dodatni deo koji ukazuje na genocid, biti naknadno objavljen na vebsajtu Komisije za istragu.\nIako se u izveštaju naglašava da je teško ustanoviti tačan broj žrtava, gruba procena pokazuje da je u poslednjih nekoliko decenija ubijeno ili nestalo oko četiri hiljade pripadnica starosedelačkih plemena, ali i osoba različitih seksualnih opredeljenja.\nNacionalna istraga je utvrdila da je dvanaest puta veća verovatnoća da će nestati ili biti ubijena neka pripadnica starosedelačke populacije, nego neko iz bilo koje druge demografske grupe.\nPredstavljanje izveštaja bilo je u Istorijskom muzeju u Gatinou, u prisustvu premijera Džastina Trudoa, federalnih ministara, starosedelačkih lidera i članova porodica nestalih i ubijenih žena i devojaka.


ByteDance duplirao prihode u 2020. godini | PC Press\nByteDance, kineska kompanija koja stoji iza video aplikacije TikTok, prošle godine je zabeležila duplu zaradu. Interni izveštaj je pokazao da je ukupan prihod kompanije skočio za 111% na 34,3 milijarde dolara za 2020. godinu. Brojke govore u prilog kontinuirane globalne popularnosti TikTok-a.\nByteDance nadgledaju nadzorni organi širom sveta\nByteDance je takođe zabeležio godišnji rast bruto dobiti od 93% na 19 milijardi dolara, dok je za isti period zabeležio neto gubitak od 45 milijardi dolara. Neto gubitak pripisan je računovodstvenom prilagođavanju i nije povezan sa poslovanjem kompanije. Izveštaj je takođe pokazao da je ByteDance od decembra prošle godine imao oko 1,9 milijardi aktivnih korisnika na svim svojim platformama.\nOgromna popularnost TikTok-a dovela je do toga da ByteDance bude pod nadzorom vlada širom sveta, uključujući i SAD. Izvršna naredba koju je potpisao predsednik Joe Biden ranije ovog meseca primoraće određene kineske aplikacije da preduzmu oštrije mere za zaštitu korisničkih podataka ako žele da ostanu na američkom tržištu. Predsednik Biden je prethodno opozvao izvršnu naredbu svog prethodnika Donalda Trumpa kojom se u SAD-u zabranjuju kineske aplikacije TikTok i WeChat.\n← Vertiv predstavio Igora Grdića kao Country Managera za srednjoistočnu Evropu, uključujući Poljsku i Baltičke države\nMalver DirtyMoe zarazio je više od 100.000 Windows sistema →


Dobri poslovni rezultati Forda u Evropi - GARAŽA\nKompanija je u Evropi za drugi kvartal prijavila profit pre oporezivanja od 14 miliona dolara, što je u odnosu na isti period prošle godine poboljšanje od 320 miliona američkih dolara.\nPoboljšanje se može objasniti, pre svega, nižim troškovima i povoljnijim valutnim kursevima. To je delimično kompenzovalo slabije rezultate i niže tantijeme od Fordovih zajedničkih ulaganja, prvenstveno u Rusiji, kao i niži profit od prodaje delova i dodatne opreme.\nFordove smernice za Evropu za celu godinu ostaju nepromenjene: iz regiona se očekuje da se poboljšaju rezultati pre oporezivanja u poređenju sa 2013. Shodno normalnim sezonskim oscilacijama u prodaji i proizvodnji, Ford očekuje da u drugoj polovini godine gubitak u Evropi neće biti veći od gubitaka u prvom polugodištu koji je iznosio 180 miliona dolara. Manji obim maloprodaje u drugoj polovini godine – od oko 100.000 jedinica- uključuje efekat smanjene potražnje tokom leta u trećem kvartalu i na kraju godine, u četvrtom kvartalu.\nPored toga, Ford očekuje veće troškove restrukturiranja u drugoj polovini godine, kao i veće troškove vezane za početak proizvodnje potpuno novog Mondea i novog Focusa. Iako je trenutni poslovni ambijent u Rusiji težak, ta država ostaje veliko i važno tržište. Sa ruskim partnerom, kompanijom Ford Sollers, Ford razvija aktivnostima kojima treba da poboljša svoje poslovne perspektive u toj državi.\n2014 dobit evropa ford kvartal rezultat\nPrevious post:Kako je nastao novi Yaris\nNext post:Nagradni konkurs „CITROËN Memorija“


Dobre vijesti za penzionere u FBiH: Danas počinje isplata aprilskih penzija | Kakanj-X\nIsplata aprilskih penzija za 425.390 penzionera u Federaciji BiH počinje danas. Podaci Federalnog zavoda PIO/MIO pokazuju da je za isplatu aprilskih penzija ukupno potrebno oko 195 miliona KM, te da visina najniže penzije iznosi 382,18 KM, zagarantovane 478,91 KM, a najviše 2.174,48 KM.\n“Upravo smo striktnim pridržavanjem odredbi Zakona o PIO/MIO, između ostalog, postigli redovnu isplatu penzija i svako djelovanje mimo toga, moglo bi dovesti do nestabilnosti u penzionom sistemu što nikome ne ide u korist, a naročoto penzionerima”, napominju iz Vlade FBiH.\n“Penzioneri su dio populacije koji zaslužuje posebnu pažnju i podršku, i to je neupitna činjenica. Upravo smo to pakazali temljnom i uspješnom reformom penzionog sistema u FBiH. Stoga ne smijemo dozvoliti da ishitrenim ili populističkim mjerama ugrozimo stabilnost penzionog fonda, kojim smo u prošloj, godini pandemije, osigurali redovnu isplatu penzija ali i određeno njihovo povećanje u Federaciji”, poručuju iz Vlade FBiH.


Abazović: Djela lidera ZB da budu u skladu sa evropskim vrijednostima | MINA\nNaslovnica Crna Gora Društvo Abazović: Djela lidera ZB da budu u skladu sa evropskim vrijednostima\nAbazović: Djela lidera ZB da budu u skladu sa evropskim vrijednostima\nPodgorica, (MINA) – Lideri Zapadnog Balkana treba da shvate da, ukoliko žele da promovišu evropske vrijednosti, njihova djela moraju biti komplementarna sa tim vrijednostima, poručio je potpredsjednik Vlade Dritan Abazović.\nAbazović je, na Zapadnobalkanskom samitu u Skoplju, poručio da ponekad retorika lidera tog regiona nije kompatibilna sa njihovim akcijama.\n“Na ljude iz susjednih zemalja treba gledati kao na ljude koji imaju iste probleme kao mi, poput krijumčarenja i organizovanog kriminala, i treba da vidimo kako ćemo pronaći rješenje”, rekao je Abazović.\nOn je kazao da je veoma optimističan iako, kako je naveo, situacija ne izgleda tako.\n“Vjerujem da Zapadni Balkan ima potencijal da pruži nove vrijednosti Evropskoj uniji, ali politički establišment mora da shvati da moramo da promijenimo način razmišljanja”, naveo je Abazović.\nPrema njegovim riječima, globalnom svijetu su potrebni lideri sa vizijom i kosmopolitskim duhom, kao i sa integritetom i solidarnošću.\n“Ako hoćemo svu moć koncentrišemo među nekoliko ljudi, mislim da će se katastrofa u ovom regionu nastaviti. Ako bolje rasporedimo pravdu, onda možemo da budemo pozitivan primjer i za neke evropske zemlje”, smatra Abazović.\nOn je poručio da Zapadni Balkan treba da shvati da je ključ u saradnji i solidarnosti, kao i pomjeranju fokusa sa negativnih na pozitivne stvari.\n“U regionu imamo nacionalizme, čak i oblike fašizma, nemamo dovoljno slobode medija, imamo probleme sa institucijama, elementima autokratije i distribucijom pravde”, rekao je Abazović.\nOn je ocijenio da kratkoročno neće doći do značajnijeg napretka, dodajući da na srednji rok očekuje bolju distribuciju pravde.\n“Korupcija i organizovani kriminal su generator negativnih stvari u regionu. Ako nađemo rješenje za te probleme, nacionalizmi će se iskorijeniti”, rekao je Abazović.\nOn je poručio da je veoma ponosan na rezultat aktuelne Vlade Crne Gore u borbi protiv organizovanog kriminala.\n“Internacionalni eksperti su nam kazali da će nam trebati 18 do 20 mjeseci da pripremimo policiju za obračin sa kavačkim i škaljarskim kalnom, a mi smo ih prvi put napali u aprilu”, dodao je Abazović.\nOn je rekao da Crna Gora ima problema sa pravosuđem.\n“Neću da kažem da su sve sudije dio mreže organizovanog kriminala, ali veliki dio jeste ili je u strahu”, kazao je Abazović.\nProblemi Crne Gore, kako je dodao u određenom segmentu su povezani sa internacionalnom zajednicom.\n“Ne pokušavam da prebacim odgovornost, ali ako odemo u Brisel, i oni kažu da treba da čekamo sa izborom Tužilačkog savjeta, jer se to možda može uraditi na drugi način, onda gubimo vrijeme”, rekao je Abazović.\nOn je poručio da demokratska kultura nije ista u svim zemljama, kao i da “nešto što je moguće u Estoniji, nije moguće u Crnoj Gori” .\n“Možda nam treba više vremena, ali tražimo razumijevanje za akcije koje su kompatibilne sa našim evropskim integracijama”, zaključio je Abazović.


Za protivgradne rakete tri miliona dinara | Patak Online – Valjevo vesti\nZa protivgradne rakete tri miliona dinara\nVALJEVO- U gradskom budžetu ove godine je izdvojeno tri miliona dinara za nabavku protivgradnih raketa za valjevske strelce. Ove godine protivgradne rakete su kupljene od kruševačkog „Trajala“, koji je se jedini javio na javnu nabavku za kupovinu protivgradnih raketa i dostavio ponudu od dva miliona i 430.000 dinara bez PDV-a. Novcem iz gradske kase je kupljeno 90 protivgradnih raketa, koje će ovih dana biti uručene Radarskom centru RHMZ na Blizonjskom visu.\nZbog nedostatka para protivgradne stanice širom Srbije već godinama nemaju dovoljan broj protivgradnih raketa. Slična situacija je i u Valjevu, zbog čega lokalna vlast svake godine izdvaja novac za nabavku protivgradnih raketa, da bi se zaštitili usevi u valjevskim selima.\nProšle godiine je iz gradskog budžeta izdvojeno tri miliona dinara za kupovinu 90 protivgradnih raketa. Na valjevskom području postoje 33 protivgradne stanice. Od 15. aprila u funkciji će biti 13 automatskih protivgradnih stanica na valjevskom području, dok će na ostalima dejstvovati protivgradni strelci.\nPored tri miliona dinara, koliko je u gradskoj kasi opredeljeno za nabavku protivgradnih raketa, u budžetu je izdvojeno i 2,5 miliona dinara za isplatu naknade strelcima na protivgradnim stanicama na valjevskom području.\nPrethodni članak „Balkanska međa“ ponovo u Bioskopu 85


Balkanleaks o digitalnom suverenitetu – Personal magazin\nU sredu 23. novembra sa početkom u 17 časova u galeriji o3one, Piratska partija Srbije organizuje još jednu u nizu Balkanleaks radonica. Ulaz je slobodan i zainteresovani građani mogu da…\nU sredu 23. novembra sa početkom u 17 časova u galeriji o3one, Piratska partija Srbije organizuje još jednu u nizu Balkanleaks radonica. Ulaz je slobodan i zainteresovani građani mogu da probaju i nauče Wikileaks tehnike koje su redefinisale novinarstvo, aktivizam i građansku neposlušnost u informatičkom dobu. Takođe, detaljno će se analizirati pitanje privatnosti na društvenim mrežama i pokazati na primerima kako sačuvati balans dobitka i davanja podataka pri korišćenju istih.\nRadionica može da bude posebno zanimljiva novinarima koji imaju problema sa cenzurom i bore se sa uticajem interesnih grupa na medij za koji rade. Takođe, svi zainteresovani za povećanje transparentnosti u državnim i javnim institucijama imaju sjajnu priliku da se informišu kako da doprinesu tom zajedničkom cilju.\nSpecijalan segment radionice je fokusiran na pitanja i odgovore sa Samir Allioui-em, osnivačem holandske Piratske partije i ko-predsednikom Piratske Internacionale. Otvorena diskusija sa pitanjima i odgovorima sa Samirom počinje nakon jednosatne demonstracije Wikileaks tehnika za novinare i kratkog uvoda i analize digitalnog suvereniteta pojedinca.\nOblasti koje će se detaljno analizirati/učiti/demonstrirati ove zime kroz niz radionica su:\n– zaštita svojih podataka u lokalu i na Internetu – digitalni suverenitet\n– tehnike samoobrazovanja\n– tehnike slobodnog objavljivanja informacija – balkanleaks/wikileaks – tehnike uzbunjivača\nBalkanleaks o digitalnom suverenitetu was last modified: November 23rd, 2011 by Redakcija\nBalkanleaksdigitalni suverenitetdruštvene mrežePiratska partija SrbijeSamir AlliouiWikiLeaks


petak, 15 jun 2018 14:42\nIz gradskog budžeta je izdvojeno skoro 70.000 evra za postavljanje kamera koje snimaju prekršaje, a koje, za sada, ničemu ne služe! Krajem prošle godine postavljene su kamere na „duplim trakama“, na izlazu iz Valjeva u pravcu Beograda, na putu ka Bajinoj Bašti i na obilaznici kod „Jugopetrola“, ali one nisu u funkciji, jer nije kupljen odgovarajući server, koji bi trebalo da snima saobraćajne prekršaje. Kada će kamere biti u funkciji, na to pitanje precizan odgovor nismo mogli da dobijemo u Gradskoj upravi.\nKamere na tri lokacije su postavljene još krajem prošle godine i taj posao je koštao osam miliona dinara. Novac je obezbeđen iz budžeta od sredstava koja se u gradsku kasu sliju od naplate saobraćajnih prekršaja koji su napravljeni na području Valjeva. Savet za bezbednost Valjeva, na čijem čelu je Dobrosav Janković, je prošle godine odlučio da postavi kamere na tri lokacije, ali nisu predvideli kupovinu odgovarajućeg servera. Ta investicija je planirana za ovu godinu, međutim, onda je sada dovedena u pitanje, jer po rečima zamenika predsednika Skupštine grada Mihaila Milutinovića, lokalna samouprava „nema zeleno svetlo“ za kupovinu tog servera, koji bi trebalo da bude ustupljen na korišćenje Policijskoj upravi.\n„Državi revizor je imao primedbu na tu nabavku i jasno nam je rečeno da ne možemo da kupimo server, koji će, praktično, koristiti policija. Po zakonu o bezbednosti saobraćaja ta nabavka je moguća, po Zakonu o budžetu nije. Nakon što smo dobili mišljenje budžetskog inspektora, mi smo uložili prigovor na to i ove već skoro tri meseca čekamo odgovor“, rekao je Milutinović.\nOstaje nejasno zbog čega je sporna nabavka servera, s obzirom na to da je lokalna samouprava finansirala postavljanje novih kamera, ali i onih prethodnih kamera koje su u funkciji i čija je kupovina u potpunosti, uključujući i nabavku servera, finansirana iz gradske kase. Sve postavljene kamere, su inače, u vlasništvu lokalne samouprave, a date su na korišćenje Policijskoj upravi u Valjevu.\nZa razliku od Valjeva, gde je stopirana nabavka servera, jer je budžetski inspektor mišljenja, kako tvrde predstavnici Grada, da lokalna samouprava po zakonu ne može da finansira taj posao, u Ubu, o trošku lokalne saouprave je postavljeno 39 kamera. Taj posao je koštao 20 miliona dinara, a još toliko novca tamošnja vlast planira da uloži u drugu fazu uvođenja sistema video nadzora.


Incident u školi, otac učenice prvog razreda pretio učiteljici - Infobrif\nIncident u školi, otac učenice prvog razreda pretio učiteljici\nObjavljeno 27.09.2019. u 22:00 poslednja izmena 27.09.2019. u 21:00\nIncident u osnovnoj školi „Braća Stefanović“ u selu Neuzina, u opštini Sečanj, nedaleko od Zrenjanina, uznemirio je učenike, ali i meštane mirnog banatskog sela, kada je pre dve nedelje, otac učenice prvog razreda, ljut što njegova devojčica plače, nasilno uleteo u učionicu i zapretio učiteljici, pišu Novosti.rs.\nDanica Došlo, direktorka škole, potvrdila je da se incident zaista dogodio, da je otac maloletne devojčice, učenice prvog razreda, po zanimanju muzičar, nasilno ušao u školu za vreme odmora i da je ona slučaj prijavila školskoj upravi i policiji.\n„Devojčica se rasplakala nakon časa fizičkog vaspitanja, kada i pored nekoliko puta ponovljenih instrukcija svoje učiteljice, nije uspela da odloži svoje stvari, a kako plače u hodniku, videla ju je njena polusestra i telefonom pozvala oca, koji je uleteo u učionicu, prevrnuo katedru i pretio učiteljici – rekla je direktorka Danica Došlo.\nTragedija u Borči, muškarac izvršio samoubistvo\nTokom vikenda Ribe mogu da očekuju otvaranje bitnih tema, a Jarčevi moraju da obrate pažnju na partnera


Vreme 1206 - Lokalni izbori u Kosovskoj Mitrovici: Umorni i siti neizvesnosti\nSever Kosova mesecima se vrti oko izbornih ciklusa. Dok je vlastima u Beogradu i Prištini, svakoj iz sopstvenih razloga, važno da se izborni proces napokon završi, stiče se utisak da je stanovništvu svega dosta. Bez formiranja vlasti u Kosovskoj Mitrovici ne može, međutim, da se formira Zajednica srpskih opština, bez koje Srbima na Kosovu "nema opstanka"\nPrvi krug glasanja za lokalne parlamente i predsednike opština održan je još 3. novembra prošle godine, i to je bio prvi put posle 2000. godine da se na birališta istovremeno izašlo na celom Kosovu. Odluka o raspisivanju izbora usledila je posle Briselskog sporazuma, ali sve do danas nisu završeni pošto je severni deo Kosovske Mitrovice ostao bez tek izabranog predsednika opštine.\nSredinom januara, Krstimir Pantić, kandidat za gradonačelnika sa liste "Srpska", odbio je pod još ne sasvim razjašnjenim okolnostima da potpiše zakletvu. Afera "nalepnica" (to je ona lepljiva stvar pod kojom su se, kažu, krili simboli "države Kosovo") bila je, zvanično, motiv da Pantić, kao izabrani predsednik opštine, ne stavi paraf na taj izlepljeni papir. Zato će 23. februara, građani ponovo na birališta, kako bi severni deo grada konačno dobio gradonačelnika.\nKonstituisanje četiri opštine na severu Kosova preduslov je za stvaranje Zajednice srpskih opština – asocijacije čije ingerencije ne znaju ni lokalni političari sa najdužim stažom, a kamoli obični građani. Statut asocijacije i konstituisanje ZSO trebalo je da budu gotovi u februaru, a ispalo je da do tog roka ni izborni proces nije završen.\nSve je to, međutim, ostalo u senci činjenice da su tri "već viđena" kandidata na ovim ponovljenim izborima pod raznim okolnostima ispala iz igre. Pantić je odustao, i novinarima se već dugo ne javlja na telefon. Možda se i "aktivira", kažu, sada kada je na poslaničkoj listi SNS-a za predstojeće parlamentarne izbore u Srbiji. Oliver Ivanović, koji predvodi listu "Srbija, demokratija, pravda", nalazi se u pritvoru u Prištini zbog optužbi za ratne zločine koje su sa čuđenjem dočekane i daleko od severa Kosova. Treći, izabrani odbornik Samostalne liberalne stranke Dimitrije Janićijević, sredinom januara brutalno je ubijen na pragu svoje kuće. Ubice nisu pronađene.\nKAMPANJA OD PET DANA: Kampanja za novi izborni krug počinje 17. februara i trajaće svega pet dana. "Svi su zasićeni izborima, čak i oni koji su se ranije dobrovoljno angažovali", kaže jedan stanovnik severne Mitrovice, kao i većina iskrenih sagovornika, sa molbom da mu se ne otkriva identitet. "Imam utisak da ni učesnicima izbora nije svejedno posle svih dešavanja. Ne vidim da se neko mnogo eksponira."\nLokalni novinari za kandidata liste "Srpska" Gorana Rakića kažu da do njega zaista nije lako doći. Mitrovčani ga poznaju kao nekoga ko je radio u lokalnoj vatrogasnoj stanici, kasnije kao službenika Javnog komunalnog preduzeća "Standard" i člana Srpske napredne stranke. On za "Vreme" kaže da je ipak siguran da će se građani odazvati pozivu na birališta.\n"Apsolutno sam siguran, verujem i znam da će sugrađani poslušati Vladu Republike Srbije i kao i prošlog puta u velikom broju izaći na glasanje i dati svoj glas kandidatu G.I. Srpske", kaže on.\nRivalsku listu "Srbija, demokratija, pravda", koju predvodi uhapšeni Oliver Ivanović, u njegovom odsustvu zastupa Ksenija Božović koja je u ponedeljak noć, tik uoči isteka roka za konstituisanje Skupštine opštine severna Mitrovica, preuzela dužnost predsednice lokalnog parlamenta. I ona će, u razgovoru za "Vreme", priznati da su Mitrovčani siti izbora.\n"Sasvim je dovoljno pet dana kampanje, narod je umoran. Na prošlim izborima prioritet su nam bile lokalne teme, ali će sada akcenat biti na bezbednosti, jer se građani posle hapšenja Ivanovića osećaju nesigurno."\nSPISKOVI ZA HAPŠENJE: Kaže kako albanski mediji svakodnevno "spinuju" spiskove Srba kojima prete hapšenja zbog navodnih ratnih zločina, i kako kruže razne dezinformacije, koje plaše ljude. "Kada ste u takvom strahu, ko o izborima razmišlja?"\nOliver Ivanović uhapšen je 27. januara, samo dva dana uoči isteka roka za podnošenje kandidatura za gradonačelnika severne Mitrovice. Osumnjičen je za navodne ratne zločine i zločine protiv albanskih civila 1999. i 2000. godine. Međunarodni sudija odredio mu je pritvor do 30 dana, zbog opasnosti od bekstva, iako se radi o čoveku koji poslednjih 14 godina ne napušta Kosovo i aktivno učestvuje u političkom životu.\nIako, kako kaže, lokalni albanski mediji "spinuju" da će Ivanović ostati u pritvoru i duže od mesec dana, Božovićeva očekuje da bude pušten 27. februara, ali da do tada ostaje zabrinutost za njegovu bezbednost.\n"Njega albanska štampa gotovo svakodnevno linčuje. Porodica se boji za njegovu bezbednost. Zbog toga ne napušta ćeliju u Prištini, ne izlazi ni u šetnju", kaže Božovićeva.\nBezbednost će biti na prvom mestu i kampanje liste "Srpska", kaže Goran Rakić.\n"Sigurnost građana Kosovske Mitrovice, smirivanje tenzija, to je preduslov svega", kaže on, ali ne propušta da doda da lista ima i gotove projekte u oblasti infrastrukture.\nSAMO DA NE POBEDI ALBANAC: "Ma, najbolje bi bilo da se niko ne kandiduje i nas konačno ostave na miru", govorio je čovek za šankom jednog uglednog mitrovačkog lokala, dok su 29. januara isticali poslednji sati roka za podnošenje kandidature za gradonačelnika Kosovske Mitrovice. Ali baš u tim trenucima, Centralnoj izbornoj komisiji pristigla je kandidatura Muse Muftarija, ispred Demokratske lige Kosova. Nešto kasnije, stigla je i kandidatura Fljorenta Azemija iz Demokratske partije Kosova. Bio je to jasan signal da će srpske liste morati da reaguju, pa je istog dana pred ponoć lista "SDP" kandidovala Ivanovića, a "Srpska" džentlmenski sačekala odluku Ivanovićeve liste, pa odmah potom kandidovala Rakića.\nČinjenica da je jedan od najprepoznatljivijih lidera Srba sa Kosova uhapšen, uticala je na rivalitet dve liste – i jednima i drugima jasno je da bi pred biračima na prostoru u kom većinski žive Srbi teško objasnili sve osim korektnih odnosa.\n"G.I. ‘Srpska’ nikada nije delila Srbe i samim tim na G.I. ‘SDP’ ne gleda kao na rivale. Istina je da je hapšenje izazvalo određene nestabilnosti, ali ja sam već nekoliko puta rekao da vodim fer kampanju", kaže Rakić, koji je inače u jednoj od prvih izjava posle podnošenja kandidature izjavio da očekuje da građani izađu na izbore, prepoznaju pravog kandidata i ne dozvole da gradonačelnik severne Kosovske Mitrovice bude Albanac. Ksenija Božović očekuje nešto manju izlaznost, ali u tome vidi i veću odgovornost srpskih lista, jer "na izborima imamo i dva albanska kandidata. Građani su toga svesni, ali i dosta umorni, jer je prošla kampanja bila žestoka. Verujem da će ‘Srpska’ sada voditi fer kampanju", kaže ona.\nTek kada se izborni ciklusi konačno okončaju, sledi formiranje Zajednice srpskih opština koja je, kako kaže Goran Rakić, "stub opstanka i ostanka Srba na ovim prostorima".\nTeško je očekivati da će pisanje statuta Zajednice proći bez intervencija u trouglu Brisel–Beograd–Priština. Premijer u ostavci Ivica Dačić ranije je pozvao Srbe sa Kosova da izađu na izbore, a za očekivati je da će se mnogi i na taj poziv Beograda odazvati. I pored toga, nema praktično nikoga ko nema nedoumicu kuda svi ti izbori vode. Mnogi zapravo sumnjaju da se radi o vozu koji sa kraćim zaustavljanjima na manjim stanicama zapravo vodi "integraciji".\nPre i posle Jarinja\nMesto na kome se u decembru 2012. danima protestovalo zbog izgradnje prelaza koji zovu "administrativnim", danas je u mraku prepoznatljivo iz daleka, pod žutim svetlima koja osvetljavaju plavu nadstrešnicu i kontejnere, u kojima borave, jedni do drugih, pripadnici MUP-a Srbije i Kosovske policijske službe. Istina, onima koji prolaze preko Jarinja ne postavlja se mnogo pitanja, ali se proveravaju dokumenta, pa i pečatiraju papiri ako se unosi ili iznosi nekakva skuplja oprema, poput elektronske. Činjenica da je prelaz, kako ga god zvali, sada tu, osim psiholoških, kažu, doneo je i sasvim konkretne posledice.\n"Na severu Kosova sve je poskupelo. Sada je sve skuplje nego u južnoj Mitrovici, ili u centralnoj Srbiji", kaže čovek, naslonjen na svoj automobil, par stotina metara dalje, na razvalinama punkta koji je do decembra 2012. bio prepoznatljiv po vrećama peska, žici i "hamerima" parkiranim sa strane. To je onaj isti punkt koji je filmski buknuo iza leđa reportera TV Prve, uživo usred centralnih vesti, u julu 2011, dok su ka televizijskim ekipama trčali neki ljudi sa kapuljačama na glavi. "Naplaćuju se sulude dažbine. I umesto da ih naplaćuju na samom prelazu, kao što su obećali, mora da se ide na terminal u južnoj Mitrovici", kukaju oni prevoznici.\nAli, dalje na putu ka Mitrovici, osim nekoliko saobraćajnih patrola i saobraćajnih znakova za vozila KFOR-a, ništa ne upućuje da sa putem pre Jarinja postoji bilo kakav diskontinuitet. Na svakoj banderi su zastave Srbije, bilbordi sa patriotskim porukama, pa i jedan neformalni punkt sa srpskom zastavom na kome se niko ne zaustavlja, ali jasno stavlja do znanja da tu uvek ima nekoga ko motri.


Obama: SAD spremne da odgovore na svaku pretnju Severne Koreje\nAmerički predsednik Barak Obama kaže da su njegova administracija i američke oružane snage „u potpunosti spremni za svaku mogućnost“ kad je u reč o Severnoj Koreji – uključujući moguće lansiranje severnokorejske dugometne rakete ka Havajima.\nU današnjem TV intervjuu za mrežu CBS, Obama je rekao kako se nada da će Pjongjang ponovo krenuti putem ka priključivanju međunarodnoj zajednici. Međutim, on je dodao da njegova administracija neće nagrađivati „ratobornost i provokaciju“.\nToj njegovoj izjavi prethodio je izveštaj da Severna Koreja planira da početkom jula lansira jednu balističku raketu prema Havajima, dok američki razarač John S. Mekejn prati jedan severnokorejski brod za koji se sumnja da prenosi rakete ili raketnu opremu, što predstavlja kršenje sankcija Ujedinjenih nacija. Prema neidentifikovanim obaveštajnim izvorima u Južnoj Koreji, brod Kang Nam, po svemu sudeći, plovi prema Burmi preko Singapura.\nJapanska obalska straža navodi da je Severna Koreja upozorila brodove da napuste jedno područje u Japanskom moru. Funkcioneri obalske straže navode da je Pjongjang danas elektronskom poštom poslao upozorenje da će od 25. juna do 10. jula održati vojnu vežbu u oblasti 110 kilometara od luke Vonsan.


Centar za dijalizu uskoro će primiti prve pacijente – Info Centar Juga\nPosle nekoliko godina gradnje, odeljenje hemodijalize lebanskog Doma zdravlja spremno je za početak rada. Odeljenje je potpuno sređeno kako spolja tako i unutra, opremljeno je potpuno novim aparatima za dijalizu, a i medicinsko osoblje koje će raditi u centru dobilo je potrebne sertifikate.\nPacijenti oboleli od bubrežne isuficijencije, sa teritorije opština Lebane i Medveđa, ukupno njih 11, ubrzo će moći da odahnu jer neće morati da putuju do leskovačkog zdravstvenog centra kako bi se tamo dijalizirali.\nPrema rečima dirketor aLebanskog Doma zdravlja dr Vojina Trajkovića, sve neophodne dozvole i saglasnosti iz ministarstva zdravlja su dobijene, još je ostalo da se dobije upotrebna dozvola i da sanitarna inspekcija potvrdi da su svi sanitarni uslovi ispunjeni.\n„U centru će se dijalizirati 9 pacijenta iz Lebana i 2 iz Medveđe. Centar će raditi od ponedeljka do subote, a u centru će raditi 2 doktora i 6 medicinskih sestara. Moram da naglasim da je naše medicinsko osoblje 6 meseci bilo na usavršavanju u Kliničkom centru u Nišu i da su potpuno spremni za rad u našem centru“ ističe direktor Trajković i dodaje „Bitno je dodati da će u lebanskom centru za dijalizu biti dve prostorije za dijalizu i to za tzv pozitivne pacijetne odnosno one pacijente koji imaju neku infekciju i negativne pacijente odnosno pacijente bez infekcije“ kaže za portal Info centar juga direktor Doma zdravlja u Lebanu dr Vojin Trajković.\nCentar je potpuno opremljen najsavremenijom opremom, a ovih dana stigla je i donacija jednih invalidskih kolica koja je donirao gospodin Ilias Kioses, pukovnik u penziji iz grčkog grada Kavala. Naime gospodin Ilias Kioses je boravio letos u Lebanu i u znak tradicionalnog prijateljstva grčkog i srpskog naroda rešio je da donira invalidska kolica koja će biti od velikog značaja za pacijente koji će biti na dijalizi u ovom centru. Direktor Trajković zahvaljuje na donaciji gospodinu Iliasu u svoje lično ime i u ime upošljenika Doma zdravlja i naglašava da je svaka donacija ovoj zdravstvenoj ustanovi, kako od pojedinaca tako i od organizacija, uvek dobrodošla.\nInače Centar za dijalizu je počeo da se gradi pre nekoliko godina i u njega je do sada uloženo prema nekim procenama oko 20 milona dinara. Finansijer radova u najvećoj meri je bilo ministarstvo zdravlja i lokalna samouprava. Inače više puta su radovi prekidani a nastavljeni su prošle godine uz pomoć EU PROGRES-a, koji je učestvovao sa oko 5 miliona dinara.\nU ponedeljak bez struje deo Lebana kod hotela i mlina\nBojnik Društvo Lebane Leskovac Medveđa Vesti Vlasotince\nOpštini Medveđa odobren projekat koji finansira Švajcarski sekretarijat za ekonomske poslove – Info centar


LG i Swisscom donose 5G tehnologiju u Evropu – Aha Magazin\nLG i Swisscom donose 5G tehnologiju u...\nKako je svrha 5G mreže da isporuči više sadržaja za kraće vreme, Swisscom korisnici moći će da dodaju LG-jev Dual Screen na V50 za još veću 5G zabavu. Kada se priključi, Dual ekran se otvara kao fascikla i otkriva 6.2-inčni OLED ekran, proširujući mogućnosti brze 5G tehnologije, kao što su uživo prenosi koncerata i sportskih događaja. Okrenut horizontalno, LG V50ThinQ 5G sa dvostrukim ekranom pretvara se u potpuno funkcionalan uređaj za igrice, sa Dual ekranom koji zauzima mesto namenske kontrolne table. Multitasking poprima potpuno novi nivo praktičnosti sa dva ekrana: korisnici mogu da uživaju u filmu na jednom ekranu, dok pretražuju IMDB na drugom bez smanjivanja aktivnog prozora. Ono što je najvažnije, Dual Screen se može brzo odvojiti da bi se uštedela baterija, ali i kako bi se smanjila težina uređaja kada su korisnici u pokretu.\nTags: 5g, LG, lg v50 thinq, lg v50 thinq dual screen, swisscom


Hipnotišuća struja najmoćnijih vetrova na Zemlji (video) - Sputnjik Srbija\n14:25 23.09.2019 Preuzmite kraći link\nAntarktik, vetar, struja\nLast update: 22:45 23.01.2020\nNacionalni dan lala u Holandiji: 200.000 pupoljaka razdeljeno posetiocima /video/\nViše od 200.000 lala podeljeno je besplatno hiljadama ljudi na trgu Dam u Amsterdamu, u okviru nacionalne proslave Dana lala.\nLast update: 21:48 23.01.2020\nBakljada obasjala Podgoricu: Hiljade ljudi pevalo „Hriste Bože“ /video/\nU Podgorici je održana najmasovnija litija do sada. Ispred Sabornog hrama okupilo se više desetina hiljada građana, koji su u glas pevali „Hriste Bože“. Učesnici povorke upalili su baklje koje su obasjale podgoričke ulice.\nLast update: 16:45 22.01.2020\nNajskuplji restoran na svetu: Da li biste ručali u lokalu u kome hranu spremaju roboti /video/\nU restoranu budućnosti u Kini roboti sve kontrolišu: oni dočekuju goste, spremaju i služe hranu i čiste objekat. Za otvaranje ovog restorana potrošeno je oko 29 miliona američkih dolara.\nLast update: 23:14 21.01.2020\nZavejani preko noći: Deo Kanade nestao ispod snega /video/\nNjufaundlend, deo Kanade koji se nalazi na Atlantskom okeanu, preko noći je nestao ispod snega.


Najpoznatiji brendovi-kompanije u BiH - Pozitivne.info\nBolji posao 05/07/2015 Naj Vijesti 0\nBosna i Hercegovina6 Ekonomija2 Najbolje firme1 Najbolje kompanije1 Najbolji brendovi1 Privreda2\nBosna i Hercegovina je zemlja puna potencijala. U želji da se prisjetimo ali i napokon krenemo naprijed sa razvijanjem bh privrede donosimo Vam listu...\nBosna i Hercegovina je zemlja puna potencijala. U želji da se prisjetimo ali i napokon krenemo naprijed sa razvijanjem bh privrede donosimo Vam listu najpoznatiji bh brendova odnosno kompanija koje su svojim poslovanjem ostvarile mnoge uspjehe, njihovi proizvodi su poznati u cijeloj BiH i svijetu te su to kompanije koje zapošljavaju najveći broj ljudi. U listi pored najvećih aktuelnih kompaniju u BiH primjetit ćete da su također sadržane prijeratne kompanije koje su po našem mišljenju još uvijek jaki brendovi koji se cijene u svijetu i koje bi trebalo iskoristiti u oporavku ovih kompanija.\nFDS -Fabrika Duhana Sarajevo\nMalagić & Divani\nNastojimo prikupiti što veći broj renomiranih bh kompanija pa vas pozivamo da zajedničkim snagama ovu listu povećamo na 100.\nLista podrazumjeva samo nabrajanje najpoznatijih privrednih brendova u BiH. Lista ne predstavlja poredak!


Jovana Stojković, antivakcinašica i predsednica pokreta Živim za Srbiju, privedena je jutros u Beogradu zbog sumnje da je počinila krivično delo izazivanje panike i nereda, saznaje "Blic". Kako saznajemo, u toku je velika policijska akcija protiv antivaksera i privedeno je ukupno pet osoba!\n"PALI" DILERI Velika akcija policije u Beogradu: Četiri osobe uhapšene, oduzeto 50 kilograma droge\nPo nalogu Višeg javnog tužilaštva u Beogradu, a u saradnji sa policijskim službenicima MUP-a Srbije, danas su uhapšenje četiri osobe zbog sumnje da su izvršili delo neovlašćena proizvodnja i stavljanje u promet opojnih droga, saznaje "Blic".\nApelacioni sud u Beogradu potvrdio je prvostepenu presudu i pravosnažno osudio na tri i po godine zatvora Mitra Muratovića za nelegalno nošenje pištolja i ukupno 16 metaka u restoranu “Durmitor” 1. juna 2017. godine. Istom odlukom sud je ukinuo deo iste presude kojom je Miloš Nilović bio oslobođen od optužbi za neovlašćeno nošenje pištolja sa okvirom u kome se nalazilo 14 metaka i naložio da mu se suđenje ponovi pred Višim sudom u Beogradu.\nMIKI ALEKSIĆU PRODUŽEN PRITVOR Učitelj glume ostaje iza rešetaka!\nViši sud u Beogradu je produžio je pritvor do 30 dana samozvanom učitelju glume Miroslavu Miki Aleksiću, saznaje "Blic".\nOSTAJE IZA REŠETAKA Određen pritvor do 30 dana Goranu Papiću\nViši sud u Beogradu odredio je večeras pritvor Goranu Papiću, bivšem zameniku načelnika Službe za borbu protiv organizovanog kriminala (SBPOK), saznaje "Blic".\nGoran Papić, bivši zamenik načelnika SBPOK koji je danas uhapšen u Beogradu, posredovao je da se blindirani automobil vrati Marku Miljkoviću, desnoj ruci Veljka Belivuka zvanog Velja Nevolja, saznaje "Blic".\nVelja Nevolja sproveden u specijalno tužilaštvo u koloni 22 policijska vozila pod rotacijom\nVeljko Belivuk (36), poznatiji kao Velja Nevolja, trebalo bi uskoro da bude saslušan u zgradi specijalnog tužilaštva u Beogradu, saznaje "Blic".\nMiloš Đukanović iz Pančeva, navijač Partizana blizak Veljku Belivuku, poznatiji kao Velja Nevolja, uhapšen je danas u ovom gradu i to dok je bio u društvu Toma Zorića, člana Državnog veča tužilaca i Milice Ljubičić, zamenice Drugog osnovnog javnog tužioca!


Crnadak: Dodikove izjave su uličarske – Vijesti 24h\nCrnadak: Dodikove izjave su uličarske\nDecembar 5, 2016 mirel 0 Comment\nMinistar vanjskih poslova BiH Igor Crandak ocijenio je da ponašanje i izjave Milorada Dodika ne priliče funkciji predsjednika.\n“Njegove izjave su u uličarskom stilu”, rekao je Crnadak.\nDodik je, kako je naveo, mogao još u junu da pokaže državničko ponašanje, kada je u Banjaluci održana konferencija ministara vanjskih poslova zemalja članica Centralnoevropske inicijative (CEI).\n“Da je Dodik dostojno obavljao funkciju predsjednika Republike Srpske bio bi 16. juna ove godine u Banjaluci kako bi, kao domaćin, dočekao deset ministara vanjskih poslova koji su tada bili u najvećem gradu RS-a, među kojima i šefa autrijske diplomatije Sebastiana Kurtza i evropskog komesara za proširenje Johannesa Hahna. Dodik je, međutim, tada pobjegao iz Banjaluke”, rekao je Crnadak.\nReagirajući na Dodikove tvrdnje da „Crnadak iz Austrije može da ponese suvenir ili čokoladu iz Austrije“, šef bh.diplomatije je naveo da on bar ništa ne iznosi iz RS-a.\n“Neko kući dolazi s čokoladom i suvenirom, a neko s kilogramom zlata”, naveo je Crnadak.\nPrethodno je predsjednik SNSD-a Milorad Dodik rekao za pojedine medije u RS-u da „Crnadak može da ponese kakav suvenir ili čokoladu iz Austrije, pa da građani imaju bar neke koristi od njegovih ekskurzija po stranim državama”.\nCrnadak i predsjednik PDP-a Branislav Borenović su kritikovali Dodika jer je u funkciji predsjedika dao podršku Norbertu Hoferu na predsjedničkim izborima u Austriji te time nanio ogromnu štetu Republici Srpskoj.\nKandidat desnice Norbert Hofer izgubio je u izbornoj trci za predsjednika Austrije, od nezavisnog kandidata Van der Bellena.\n← Završne riječi Mladiću: “Kad god dođem u Sarajevo, ja nekog ubijem usput…”\nUloga Dragana Lukača u ubistvu ratnog zarobljenika u Bihaću →\nPROTESTNA NOTA I TUŽBA EVROPSKOM SUDU ZA LJUDSKA PRAVA U STRAZBURU ZA MALVERZACIJA U CIK-U\nZajednička vježba srpskih specijalaca iz RS-a i Srbije protiv paradžemata, povratnika iz Sirije i opasnosti od terorizma (VIDEO)\nJuli 29, 2016 mirel 0


Modernizacija rafinerija − prioritet : Nadlanu.com\nModernizacija rafinerija − prioritet\n- Naftna industrija Srbije (NIS) će tokom 2008. godine dosta pažnje posvetiti realizaciji projekata na podizanju tehničko-tehnološke pouzdanosti rada postrojenja u obe rafinerije, pančevačkoj i rafineriji u Novom Sadu − kaže Nikola Garić, pomoćnik izvršnog direktora "NIS Petrola" za investicije. Istovremeno će biti završeni i zaostali ekološki projekti. Rekonstrukcija rezervoarskog prostora u Rafineriji nafte Pančevo je u potpunosti završena, tačnije, ističu u kolektivu, tokom 2007. godine je rekonstruisan 31 rezervoar, a u novosadaskoj rafineriji ovi poslovi tek predstoje. Ostali projekti na zaštiti životne sredine su u Rafineriji nafte Pančevo poodmakli i finalizacija tih radova očekuje se u drugoj polovini 2008. godine.\nKašnjenje u realizaciji započetih projekata uzrokovano je teškoćama nastalim pri nabavci opreme, ali i nedostatkom sredstava. Sve je finansirano sopstvenim sredstvima, iz amortizacije, a takav način finansiranja opteretio je tekuće poslovanje i stvorio loše uslove za rad. Zato je prioritetan zadatak obezbeđenje stabilnih izvora finansiranja, koji će omogućiti realizaciju planiranih projakata u većem procentu nego do sada. Planirana sredstva u 2008. godini za Rafineriju nafte Pančevo iznose 114 miliona evra, a za Rafineriju nafte Novi Sad 31,8miliona evra.\nZabrinjavajuće je to što se finansiranje još uvek odvija iz sopstvenih sredstava, što nisu određena sredstva za investiranje, niti su obezbeđeni stabilni izvori finansiranja, pa su u prva dva meseca ove godine za obavljene radove već napravljeni dugovi prema izvođačima. U ovoj godini, u rafineriji nafte Novi Sad, od ukupno planiranih sredstava, za realizaciju započetih projekata predviđeno je 400 miliona dinara, dok je za obavezne projekte, tačnije, projekte zaštite životne sredine, čiju su realizaciju naložili državni organi, planirano 286 miliona dinara. Planirana ulaganja u projekte za razvoj i poboljšanje poslovanja su 783 miliona dinara, dok je 835 miliona dinara predviđeno za investiciono održavanje postrojenja, u koja nije ulagano u prošloj godini zbog zastoja u radu.


Krenuli radovi na sanaciji fiskulturne sale u Ekonomsko - trgovinskoj školi - Glas Zapadne Srbije\nKrenuli radovi na sanaciji fiskulturne sale u Ekonomsko - trgovinskoj školi\nPrijepolje - U prijepoljskoj Ekonomsko - trgovinskoj školi krenuli su radovi na sanaciji fiskulturne sale.\nVrednost ugovorenog posla koji zajedničkim sredstvima finansiraju Evropski PROGRES, Vlada Švajcarske i opština Prijepolje iznosi oko 100 hiljada evra, posao je poveren pribojskoj firmi “Dekor invest”, rok za završetak radova iznosi 60 dana.\nSanacija fiskulturne sale koja decenijama nije u funkciji i ne služi svojoj nameni podrazumeva zamenu podova i stolarije, zatim neophodnih molerskih radova kao i izgradnju mokrog čvora. Opremanjem sale u ovoj školi rešiće se višegodišnje nedaće učenika koji su časove fizičke kulture obavljali na stadionu ORSI i Hali spotova. Predsednik opštine Prijepolje Dragoljub Zindović kaže da će sa završetom ovih radova biti ispunjena njegova dugogodišnja želja kao nekadašnjeg učenika a kasnije i profesora škole da ona dobije modernu sportsku salu.\n"Komplikovana zakonska procedura oko odabira izvođača radova prouzrokovala je da se sa ovom investicijom kasni međutim ona će do početka drugog polugodišta biti realizovana. Vlada Švajcarske i Evropski PROGRES obezbedili su nešto više od 91 hiljadu evra dok je opština učestvovala sa 10 hiljada evra", istakao je predsednik opštine Dragoljub Zindović.\nĐaci Ekonomsko trgovinske škole pre više od 30 godina prestali su da koriste ovu salu sada se nadamo da će od početka drugog polugodišta ona opet moći da se koristi, kazao je direktor škole Ermedin Duran.\n"Radujem se u ime svih učenika i sportista u ovom gradu što ćemo dobiti savremenu sportsku salu. Izuzev đacima ona će služiti i sportskim ekipama i rekreativcima u našem gradu", zadovoljno naglašava direktor škole Ermedin Duran.\nNakon renoviranja zgrade Osnovnog suda, zatim dobijenog posla na sanaciji i dogradnji zgrade Opštinske uprave ovo je treća velika investicija u Prijepolju koju će izvoditi pribojska firma Dekor invest.\nOK radio pre 57 minuta\nRitam grada Kg pre 57 minuta\nSandžak press pre 57 minuta


Vesti online / Scena / Estrada / Tošiću je danas rođendan, a od njega ni traga ni glasa (FOTO)\nTošiću je danas rođendan, a od njega ni traga ni glasa (FOTO)\nJelena Karleuša našla se na stubu srama zbog porno afere s fudbalerom Ognjenom Vranješom koja je uzdrmala čitav region. Njen suprug Duško Tošić je reagovao burno kada je pronašao njihove poruke u njenom telefonu za Božić, pa čak i najavio razvod. Od tada, sutuacija za ovaj estradni par iz dana u dan samo se komplikovala, ponajviše zbog eksplicitnih fotografija na kojima se pevačica samozadovoljavala pred očima bosanskog fudbalera.\nAfera je trajala oko dve godine, navodno, a sve je kulminiralo kada su internetom počele da kruže prepiske komunikacije dvoje zaljubljenih, a bračnih ličnosti. Karleuša je našla rešenje u odlasku kod svog supruga, a ona se i dalje nalazi u Kini zajedno sa svojom porodicom.\nDanas je Dušku 34. rođendan, a tim povodom oglasila se i sama Karleuša putem svog Instagram naloga.\nOna je objavila fotografiju na kojoj čini se uživa sa podignutim nogama, pa je evidentno da time želi da pokaže javnosti da je "iznad situacije".\nFotka je nastala, kako se pretpostavlja, u jednom od kineskih oblakodera, a kroz prozor se naziru druge visoke zgrade.\n* Jelena Karleuša doživela nervni slom, pa završila na klinici\n* Dragana Mirković rođendansku želju posvetila ćerkama Jelene Karleuše\n* Nije bez razloga mala od skandala\n* Karleuša ostala bez Tvitera\nESTRADA Jelena Karleuša detaljno o prevari (FOTO)\nESTRADA Jelena Karleuša doživela nervni slom, pa završila na klinici\nESTRADA Hvali se: Muž joj je milioner, a pere sudove


Italijanska televizija: Na Kosovu više džamija nego fabrika | KoSSev\nItalijanska televizija: Na Kosovu više džamija nego fabrika\nSreda 27. januar 2016, 18:00\nStrani mediji ponovo su Kosovo stavili pod mikroskop, a kao zemlju koja proizvodi džihadiste. Ovoga puta, to je učinila italijanska televizija "7" u emisiji "Piazzapulita" koja se bavi istraživačkim temama. U desetominutnoj reportaži Kosovo se predstavlja kao država koju je stvorila Amerika, ali i u kojoj je, nakon rata, izgrađeno više džamija, nego fabrika.\nMislio je da je njegov sin, koji je ranije bio imam u selu gde je rođen i odrastao, otišao u Egipat da studira. Zbog toga je prodao sve - kravu koja ih je hranila, kako bi jedinom sinu dao novac za put.\nU pitanju je otac Šemsi Malići iz sela Busavat kod Kamenice. I sada, kada se njegov sin Alehimi navodno bori na strani terorističke organizacije ISIS, njegovi roditelji ne veruju u to, prenosi Lajmi.net.\nTako italijanska televizija "7" počinje priču o Kosovarima koji se pridružuju džihadu, opisujući zemlju kao jednu od država gde, u odnosu na broj stanovnika, ima mnogo onih koji su otišli u Siriju da se bore.\n"Ako je to istina, onda bi to bilo katastrofa," rekao je Šemsi Malići, između ostalog, italijanskoj televiziji, koji svog sina opisuje kao tihu osobu, koja mnogo voli Boga i teologiju, prenosi Lajmi.net.\nUprkos svemu tome, Šemsi navodi da čezne za sinom i njegovom ćerkom - svojom trogodišnjom unukom po koju se njegov sin, godinu dana nakon prvog putovanja, vratio i odveo je.\nU emisiji "Piazzapulita" koja je emitovana 7. januara 2016. na kanalu '7', italijanski novinar Valentina Petrini istraživanje o ovoj temi sažima u deset minuta. Upoznaje se i razgovara sa nekoliko drugih porodica, rođacima onih koji su otišli u ISIS da se pridruže ratu koji smatraju svetim.\nNovinarka je, takođe, posetila i druge porodice, kao i porodicu Sinana Muje iz sela Bresalce kod Gnjilana, ubijenog septembra 2014. godine, kako bi saznala više o razlozima koji su naveli uglavnom mlade ljude na ovaj put. Ona je, takođe, posetila i ostale u okolini Kačanika, prenosi Lajmi.net.\nIako nije dobila odgovor, smatra da je razlog verovatno ekonomske prirode, te i da zemlja pati od visoke stope nezaposlenosti.\nU drugom delu ovog istraživanja, koje prenosi Lajmi.net, ne pominje se vođa terorista sa Kosova, Ljavdrim Muhadžeri iz Kačanika, koji je pozvao na džihad na albanskom i zapalio kosovski pasoš.\nU izveštaju je navedeno da je zemlja postala država, zahvaljujući SAD-u, da je rat izgradio više džamija nego fabrika, dok se ističe napor i posvećenost kosovskih policijskih organa u borbi protiv terorizma.


Udruženje novinara Srbije (UNS) saopštilo je da su sve informacije koje je UNS objavio u utorak u tekstu pod naslovom “Firmi supruge direktora BIA skoro 40 hiljada evra za medijske projekte ove godine” tačne i lako proverljive.\nU saopšenju se dodaje da je Televizija Plus, u vlasništvu sina direktora Bezbednosno-informativne agencije, pokušala da demantuje taj tekst i optužila udruženje i televiziju N1, koja je prenela informacije UNS-a, da su izneli “klasične neistine” na račun firme vlasnikove majke.\n“Tačno je da su u Kruševcu projekti firme Irene Gašić dobili ukupno 1,9 miliona dinara za medijske sadržaje na istoimenom portalu i kruševačkoj Televiziji Plus. Tačno je i da na internetu nije moguće naći portal ADD production, koji ne postoji ni u Registru medija”, naveo je UNS.\n“Glavni urednik tog sajta je sin Bratislava i Irene Gašić Vladan“, kaže UNS i podseća da u Zakonu o javnom informisanju i medijima piše da novinar nije odgovoran za informaciju koja je sadržana u dokumentu organa javne vlasti i za koju postoji opravdani interes javnosti, što je upravo slučaj sa rešenjem o sufinansiranju medijskih projekata u Kruševcu.


Nemačko-srpska privredna komora (AHK Srbija) pripada sistemu nemačkih spoljno-trgovinskih i industrijskih komora sa 130 kancelarija u 90 zemalja. Još od osnivanja tadašnje Delegacije nemačke privrede u Srbiji i Nemačko-srpskog privrednog udruženja 2001. godine, nudi brojne interesantne usluge. AHK Srbija zvanično je osnovana 14. aprila 2016.godine.\nFunkcije nemačkih spoljno-trgovinskih komora\nZvanično predstavništvo nemačke privrede: Spoljno-trgovinske komore (AHK) su ključni igrači razvoja privrede u inostratstvu u ime SR Nemačke. Komore zastupaju nemačke ekonomske interese na licu mesta.\nČlanstvo: Komore okupljaju kompanije koje su aktivne u bilateralnim privrednim odnosima. Članice imaju poseban glas i značaj kada je reč o promovisanju bilateralnih privrednih odnosa Komore u interakciji sa politikom, biznisom i administracijom.\nUsluge za preduzeća: Komore nude domicilnim i nemačkim preduzećima usluge za podršku poslovnih aktivnosti preko servisne marke DEinteranational.\nNemačko-srpska privredna komora (AHK Srbija) zastupa interese kompanija članica, pruža informativnu podršku za njihovo poslovanje i zalaže se za razvoj i unapređenje nemačko-srpske trgovine i saradnje u svim privrednim aspektima.\nSa preko 300 kompanija članica predstavlja najveću i najznačajniju bilateralnu organizaciju u Srbiji.\nAHK Srbija ima četiri prioriteta:\nUsluge i podrška kompanijama članicama koje su zainteresovane za poslovanje u Nemačkoj i Srbiji\nZastupanje interesa nemačkih kompanija prema srpskim partnerskim kompanijama\nCentar mreže nemačkih i srpskih predstavnika privrede\nUnapređenje dualnog obrazovanja u Srbiji\nJedan od centralnih zadataka AHK Srbije je podrška nemačkim kompanijama u osnivanju, istraživanju tržišta i poslovnom spajanju. Komora i njeno uslužno preduzeće DEinternational nude različite poslovne usluge, počev od pretrage adekvatnih kontakata, podrške u procesu pregovora do izrade individualnih studija i ispitivanja tržišta. Komora takođe nudi usluge prevođenja, informacija o pravnim i carinskim pitanjima, PR usluge i kompletnu organizaciju različitih događaja.


NIKOLIĆ: Zašto sam potpisao Zakon o potvrđivanju sporazuma sa NATO\nNema suprotnosti sa ustavom Srbije\n20.02.2016. 12:53h 13.05.2017. 20:22h\nPredsednik Srbije Tomislav Nikolić napisao je autorski tekst povodom potpisivanja Zakon o potvrđivanju Sporazuma sa NATO. Nikolić u tekstu, između ostalog, navodi da taj sporazum nije u suprotnosti sa Ustavom Republike Srbije.\nAutorski tekst predsednika Republike Srbije, koji su prenele "Novosti", prenosimo u celosti:\nSrbija veoma vešto nalazi balans u veoma kompleksnim međunarodnim političkim i bezbednosnim odnosima i smatram da podizanje tenzije u javnosti, oko dogovora koji se postižu u interesu naše zemlje, niukom slučaju ne doprinosi unutrašnjoj stabilnosti i težnji da se očuva bezbednost zemlje i bolji život svih građana. Naprotiv.Inače, sa NATO je do sada potpisano 5 sporazuma koji su potvrđeni sledećim zakonima:\nZakon o potvrđivanju ugovora između Vlade Republike Srbije koju predstavlja Ministarstvo odbrane i grupe nacionalnih direktora NATO za kodifikaciju-Saveznički odbor 135(AC 135) o usvajanju NATO kodifikacionog sistema(9. maj 2011. godine


Treća nedelja novembra obeležava Svetski dan sećanja na žrtve drumskog saobraćaja. Ovaj dan se obeležava u znak sećanja na milione ljudi koji gube živote u saobraćajnim nesrećama, ali, istovremeno, i za podršku porodicama žrtava.\nOve godine Kosovska policija, OEBS, Fakultet primenjenih nauka „Tempulli” (istovremeno i zvaničnu internet stranica Kosova WDR-a), AMRKS i KUSA odvijaju četvorodnevne aktivnosti povodom obeležavanja Svetskog dana za sećanja na žrtve drumskog saobraćaja.\nI dan (17. Novembar 2016) – Radna grupa je tokom čitavog dana bila prisutni u štampanim medijima i vizuelnim medijima, kako bi razgovarali u vezi sa svrhom obeležavanja ovog dana i istovremeno i o trenutnoj bezbednosnoj situaciji na putu i akcionom planu za poboljšanje trenutne situacije. Dotični intervjui su bili dobra prilika da se podstakne javno mišljenje o značaju Svetskog dana sećanja na žrtve drumskog saobraćaja i način uključivanja svakog učesnika na putu u ove aktivnosti.\nII dan (18. novembar 2016) – Radna grupa u saradnji sa Crvenim krstom i Centrom za transfuziju krvi su se nalazili na trgu „Zahir Pajaziti” u Prištini i ovom prilikom, mnogo građana je ovog dana dala krv za osobe povređene u saobraćajnim nesrećama.\nIII dan (19. novembar 2016) – Radna grupa je, zajedno sa mnogim građanima, u blizini Narodnog pozorišta u Prištini zapalila sveće u čast žrtava koji su izgubili živote u saobraćajnim nesrećama. Istovremeno tokom ovog vremena, takođe su emitovani video spotovi, koji su imali za cilj podizanja svesti za obrazovano i odgovorno ponašanje u saobraćaju.\nIV dan (20. novembar 2016) – Pretposlednji događaj ove godine je bila međunarodna konferencija povodom Svetskog dana sećanja na žrtve drumskog saobraćaja, na kojoj su prisustvovali brojni predstavnici lokalnih i regionalnih ustanova. Ova konferencija je bila dobra prilika da se razgovara o bezbednosnoj situaciji na putevima, koja postoji u našoj zemlji i da se daju preporuke za aktivnosti koje treba preduzeti u cilju poboljšanja trenutne situacije.\nAktivnosti su zaključene spomen-maršom u centru grada u znak počasti svima onima koji su izgubili živote kao posledice saobraćajnih nesreća, dok su učesnici bili učesnici konferencije i mnogi građani.


Kapelo: Teri je i dalje veoma važan za Englesku - Sportal\nKapelo: Teri je i dalje veoma važan za Englesku\nSelektor Engleske Fabio Kapelo je rekao da je Džon Teri i dalje veoma bitan deo njegovog plana za predstojeće Svetsko prvenstvo, bez obzira na to što je izgubio kapitensku traku.\n"Džon Teri je i dalje veoma važan igrač za Englesku. On je jedan od najvažnijih u ekipi. Sada je vreme za ovaj tim da nastavi dalje. Sve jegotovo. Kada sam postao selektor odlučio sam ko će biti kapiten, ko će biti zamenik i ko će biti treći kapiten. Pričaću i o tome, ali prvo želim da razgovaram sa Riom i ostalim igračima", rekao je Kapelo.\nIpak, engleska javnost neće brzo dobiti tražene odgovore, jer je Kapelo dodao da nigde ne žuri i da neće održavati sastanke sa igračima pre nego što bude zakazao okupljanje za duel sa Egiptom 3. marta.\n"Razgovaraću sa Riom u martu. Više volim da pričam sa igračima, nego sa novinarima", poručio je Kapelo.\nFerdinand je već imao sastanak sa generalnim menadžerom selekcije Frankom Baldinijem, ali nije zvanično dobio kapitensku traku. Stiven Džerard bi trebalo da bude zamenik, a treća opcija će biti Frenk Lampard.\nKapelo je podršku dobio od bivšeg trenera Čelsija Gusa Hidinka, koji je rekao da će se Teri vrlo brzo podići.\n"Fabio je doneo pravu odluku. Voleo sam da radim sa Džonom u Čelsiju, on je veoma posvećen. Poznajem ga i znam da će se izboriti sa svim problemima", rekao je Hidink.\nPohvalno je o Teriju govorio i hrvatski selektor Slaven Bilić, koji ga je nazvao rođenim vođom.\n"Teri je tigar, lav i uvek će biti tu za tim, u to nema sumnje. Nekim igračima je potrebna traka kako bi postali kapiteni i imali autoritet, ali ne njemu, on je rođeni vođa", rekao je Bilić.\nFudbal Fudbalska reprezentacija Engleske Skandal Džon Teri Vanesa Peronsel Fabio Kapelo


Novi Nokia 2.3 telefon svim fanovima u Srbiji donosi moć veštačke inteligenije | Polarotor\nYou Are Here: Home » Smart Telefoni » Novi Nokia 2.3 telefon svim fanovima u Srbiji donosi moć veštačke inteligenije\nPosted on Polarotor on januar 31, 2020 // Comments Off\nKompanija HMD Global, dom Nokia telefona, najavila je dostupnost telefona Nokia 2.3 svim fanovima u Srbiji. Pored kamere koja je potpomognuta tehnologijom veštačke inteligencije i omogućava kreiranje fenomenalnih fotografija, Nokia 2.3 dolazi sa velikim HD+ ekranom dijagonale 6,2 inča i baterijom koja traje do dva dana i pruža dugotrajnu i sveobuhvatnu zabavu. Ovaj model je spreman za Android 10, što znači da će vremenom postajati sve bolji, uz zagarantovana mesečna bezbednosna ažuriranja tokom tri godine kao i dve godine ažuriranja operativnog sistema.\nNokia 2.3 dolazi sa dvostrukom kamerom i Preporučenim snimkom, novom funkcijom Nokia telefona koja vam pomaže da odaberete najbolju fotografiju. Bilo da je reč o okretu u vazduhu, porodičnom portretu na kome se svi zaista osmehuju ili pobedničkom golu, Preporučeni snimak automatski beleži alternativne snimke pre i nakon što ste pritisnuli okidač i preporučuje najbolji. Uz još više funkcija koje pokreće veštačka inteligencija, kao što su režim Portret i fotografisanje u uslovima slabog osvetljenja, kroz različite opcije podešavanja, fanovi sada mogu stvarati još kreativnije fotografije.\nRobert Siewierski, generalni menadžer kompanije HMD Global za istočnu Evropu je izjavio: „Korisnici širom sveta imaju poseban odnos prema seriji 2 Nokia telefona. Nokia 2.3 telefon je još jedan korak napred kada je reč o ispunjavanju našeg obećanja o iskustvu koje ostaje aktuelno još duže – pružajući korisnicima dve godine nadogradnje operativnog sistema i tri godine mesečnih bezbednosnih ažuriranja čak i u segmentu pristupačnih modela. Osim toga, ovaj model dolazi sa vrhunskom tehnologijom veštačke inteligencije u ovom segmentu uređaja, velikim ekranom i našim prepoznatljivim obećanjem – baterije koja traje do dva dana, što ovaj uređaj čini idealnim izborom za sve one koji se u potpunosti oslanjaju na svoj pametni telefon.”\nZa zabavu koja traje duže\nElegantan dizajn i sve što vam je potrebno\nIskustvo koje vremenom postaje sve bolje


Predsednik Srbije najavio dalja ulaganja u Timočki okrug - Glas Zaječara\nHome Društvo Predsednik Srbije najavio dalja ulaganja u Timočki okrug\nPredsednik Srbije najavio dalja ulaganja u Timočki okrug\nPredsednik Srbije Aleksandar Vučić najavio je da će država nastaviti ulaganja u Zaječar i Timočki okrug, a predviđena su ulaganja od 73 miliona evra.\n„Trudimo se da ulažemo u Zaječar i videćete svake godine sve više. Povećavamo plate i penzije, ali gledamo i da infrastrukturno jačamo Timočki okrug“, rekao je Vučić, uoči polaganja kamena temeljca za izgradnju stadiona.\nGledaćemo, najavio je on, da uložimo u Zdravstveni centar, u oba objekta, oko osam miliona evra investicija.\nNastavićemo da ulažemo u škole. Doveli smo kompaniju Aptiv u Zaječar, koja će do 2022. godine zaposliti 2.500 ljudi, a sada zapošljavaju 260 ljudi, rekao je Vučić.\n„Verujem da je dobro ulaganje u stadion, ne zato što mislimo da je spas u fudbalu ili je to važnije od škola i bolnica, već, kao što je Arena postala razvojni deo Novog Beograda, tako će i Kraljevica postati najvažniji deo Zaječara i biće najskuplji kvadrat“, smatra Vučić.\nZa manje od dve godine, imaćemo pokriveni stadion za 8.500 ljudi, dodao je on.\nGradonačelnik Zaječara Boško Ničić rekao je da će 28,5 miliona evra biti uloženo u stadion u tom gradu, navodeći da je to važna investicija u ovom delu istoka Srbije.\nNičić je rekao da će stari stadion FK Timoka biti pretvoren u atletski stadion za istočnu Srbiju.\nPrethodni tekstU Kladovu bez novoinficiranih, u Majdanpeku ispod 100 aktivnih slučajeva\nNaredni tekstU Srbiji umrlo još 46 osoba od posledica infekcije korona virusom, novozaraženih 3.136